title: ১৭৬১ মাইলস্টোন

text: / আকারের ফলকটি ঐতিহাসিক স্থানসমূহের জাতীয় নিবন্ধন (এনআরএইচপি) এর বর্ণনায় একে "অদ্ভুত-আকৃতিবিশিষ্ট ধূসর-পাথরের খণ্ড, যা কিছুটা ভাঙা ও ক্ষয়প্রাপ্ত..." হিসেবে উল্লেখ করা হয়। এতে ১৮-শতকের হাতের লেখা এবং লিপির ধরণে এক নাম-না-জানা খোদাইকারী কর্তৃক খোদাই করা আছে- "মাইলস টু [বো]স্টন ১৭৬১", তবে "রোডে আইল্যান্ড: আ গাইড টু দ্য স্মলেস্ট স্টেট" অনুযায়ী, এতে খোদাই করা আছে, "মাইলস টু বোস্টন ৪৭"।


title: ১৭৬১ মাইলস্টোন

text: ১৮৯৮ সালে, বিদ্যুচ্চালিত রাস্তার (ট্রামের ন্যায়) কাজ চলার সময় এ ফলকটি স্থানচ্যূত হয়ে যায়। তাই পরবর্তীকালে এ ফলকটিকে ডটারস অব দ্য আমেরিকান রেভোল্যুশন সংস্থার উনসকেট চাপ্টার এর বর্তমান স্থানে যুক্ত করে দেয়। এর কিছু সময় পরে, ডটারস অব দ্য আমেরিকান রেভোল্যুশন এ ফলকটির উপর একটি ব্রোঞ্জনির্মিত প্লেক স্থাপন করে, তবে ১৯৮২ সালে জাতীয় নিবন্ধনের জন্য মনোনয়নকালীন এ প্লেকটি অনুপস্থিত ছিল। ফলকটি বর্তমানে রাস্তার সংযোগস্থলে, ৬৪০ সাউথ মেইন স্ট্রীটের ফুটপাতের পাশের দেয়ালের সাথে সংযুক্ত অবস্থায় রাখা আছে। ২০১৩ সালেও ডটারস অব দ্য আমেরিকান রেভোল্যুশন কর্তৃক বসানো প্লেকটি উপস্থিত ছিল।


title: ১৭৬১ মাইলস্টোন

text: ঐতিহাসিক স্থানসমূহের জাতীয় নিবন্ধন অনুযায়ী ফলকটি এর প্রকৃত অবস্থানেই রয়েছে এবং এটি ঐতিহাসিকভাবে গুরুত্বপূর্ণ, কারণ, "এই ফলকটিই উনসকেট সম্পত্তির একমাত্র বস্তু যা এখনও বর্তমান আছে এবং যুক্তরাষ্ট্রের স্থলপথ পরিবহনের প্রাথমিক ইতিহাস ও ঐ সময়কে ফুটিয়ে তুলছে, এবং এটি রোডে দ্বীপে আন্তঃঔপনিবেশিক হাইওয়েকে স্মরণকারী টিকে থাকা ফলকসমূহের মধ্যে অন্যতম।" ২৪শে নভেম্বর, ১৯৮২ সালে এ ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়।


title: আজানগাছী সাহেব

text: মাওলানা সূফী মুফতী আজানগাছী সাহেব ( উর্দু: "مولانا صوفی مفتی اذانگاچھی"; ইংরেজি: "Maulana Sufi Mufti Azangachhi Shaheb"; হিন্দী: "हज़रत मौलाना सूफी मूफ्ती अज़ानगाछी साहेब"; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তার জন্ম এবং মৃত্যু হয়েছে ব্রিটিশ ভারতের কোলকাতা নগরীর বাগমারী নামক স্থানে। তিনি 'হাক্কানী আঞ্জুমান' তরিকার প্রচালক।


title: মীরওয়াইস হুতাক

text: মীরওয়াইস খান হুতাক () (শাহ মীরওয়াইস গিলজি নামেও পরিচিত) () (১৬৭৩ – নভেম্বর ১৭১৫) ছিলেন কান্দাহারের একজন প্রভাবশালী পশতুন গিলজি উপজাতীয় নেতা এবং হুতাক রাজবংশের প্রতিষ্ঠাতা। এই রাজবংশ ১৭০৯ থেকে ১৭৩৮ খ্রিষ্টাব্দ পর্যন্ত টিকে ছিল। অত্র অঞ্চলের সাফাভি গভর্নর গুরগিন খানের বিরুদ্ধে বিদ্রোহ ও তাকে হত্যা করার পর মীরওয়াইস খান বর্তমান দক্ষিণ আফগানিস্তানকে স্বাধীন ঘোষণা করেন। পশতু ভাষায় তিনি "মীরওয়াইস নিকে" (ميرويس نيکه) বা "মীরওয়াইস বাবা" (ميرويس بابا) নামে পরিচিত।


title: মীরওয়াইস হুতাক

text:
সুন্নি মুঘল সাম্রাজ্য ও শিয়া সাফাভি সাম্রাজ্যের মধ্যে সংঘর্ষের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। নিজ গোত্রীয় লোকেদের উপর মীরওয়াইস খানের প্রভাব ছিল। এই অঞ্চলের পার্সিয়ান গভর্নর গুরগিন খান মীরওয়াইস খানকে বন্দী করেছিলেন। পরে তাকে ইসফাহানে পাঠানো হয়। পরে তিনি মুক্তি পান এবং শাহ সুলতান হুসাইনের সাথে নিয়মিতভাবে সাক্ষাত করার অনুমতি দেয়া হয়। পার্সিয়ান দরবারে আস্থাভাজন হওয়ার পর তিনি হজ্জ করার জন্য মক্কা যাওয়ার অনুমতি চান। মক্কা এসময় উসমানীয় সাম্রাজ্যের অংশ ছিল। এই সময় অভ্যন্তরীণ নানা সমস্যার কারণে সাফাভি সাম্রাজ্যের রাজনৈতিক ও সামরিক শক্তি অনেকাংশে ক্ষয় হয়। উসমানীয় সাম্রাজ্যের সাথে সাফাভি সাম্রাজ্যের রাজনৈতিক প্রতিদ্বন্দ্বিতা ছিল। এই দুই পক্ষের মধ্যে অনেকগুলো সংঘটিত হয়। পারস্যে থাকার সময় মীরওয়াইস সাফাভিদের সামরিক দুর্বলতাগুলো পর্যবেক্ষণ করেছিলেন।
মক্কায় অবস্থানকালে মীরওয়াইস হুতাক প্রধান ধর্মীয় ব্যক্তিত্বদের কাছে তার দেশের নির্যাতনকারী বিদেশি শাসকদের বিরুদ্ধে ফতোয়া চেয়েছিলেন। সাফাভিরা পশতুনদেরকে জোরপূর্বক শিয়া মতবাদ গ্রহণে বাধ্য করায় তারা নির্যাতনের শিকার হয়। তিনি এ বিষয়ে ফতোয়া লাভ করেছিলেন। তিনি এই ফতোয়া নিয়ে প্রথমে ইসফাহান ও এর পরে কান্দাহার ফিরে আসেন।


title: মীরওয়াইস হুতাক

text:
এরপর তিনি তার দেশের মানুষকে সংগঠিত করতে শুরু করেন। ১৭০৯ খ্রিষ্টাব্দের এপ্রিলে পার্সিয়ান ঘাটির একটি বড় অংশ শহরের বাইরে অভিযানে যায়। তিনি ও তার অনুসারীরা এসময় বাকিদের উপর হামলা চালায় এবং অধিকাংশকে হত্যা করা হয়। নিহতদের মধ্যে গুরগিন খানও ছিলেন। গুরগিন খানের মৃত্যুর পর হুতাকি সৈনিকরা শহর ও পরে প্রদেশের নিয়ন্ত্রণ নেয়। মীরওয়াইস কান্দাহারে প্রবেশ করে বাসিন্দাদের প্রতি একটি গুরুত্বপূর্ণ ভাষণ দেন:
অঞ্চল পুনরুদ্ধারের জন্য প্রেরিত একটি বৃহদাকার পার্সিয়ান বাহিনী মীরওয়াইস হুতাক ও তার বাহিনীর কাছে পরাজিত হয়। মীরওয়াইস খান বৃহত্তর কান্দাহার অঞ্চলের শাসক হন। এটি বর্তমান আফগানিস্তানের অধিকাংশ এবং পাকিস্তানের বালুচিস্তানের পশতুন অঞ্চলের কিছু অংশ জুড়ে বিস্তৃত ছিল। উত্তরপশ্চিমে ছিল দুররানি পশতুনরা এবং পূর্বে ছিল মুঘল সাম্রাজ্য। তিনি বাদশাহ উপাধিধারণ করেননি। আফগানরা তাকে "কান্দাহারের শাহজাদা এবং জাতীয় বাহিনীর সেনাপতি" সম্বোধন করত।


title: মীরওয়াইস হুতাক

text: মীরওয়াইস হুতাক ১৭১৫ খ্রিষ্টাব্দের নভেম্বর মারা যান। মৃত্যুর আগ পর্যন্ত তিনি ক্ষমতায় ছিলেন। এরপর তার ভাই আবদুল আজিজ হুতাক ক্ষমতালাভ করেন। পরে কান্দাহারের সার্বভৌমত্ব পারস্যের হাতে তুলে দেয়ার পরিকল্পনার অভিযোগে মীরওয়াইস হুতাকের পুত্র মাহমুদ হুতাক তাকে হত্যা করেছিলেন। ১৭১৭ খ্রিষ্টাব্দে মাহমুদ হুতাক পারস্যের শাহ সুলতান হুসাইনের রাজনৈতিক দুর্বলতার সুযোগ নেন এবং সংক্ষিপ্তকালের জন্য পারস্যের বিশাল এলাকা জয় করেন।


title: মীরওয়াইস হুতাক

text: মীরওয়াইস হুতাককে কান্দাহারের কুকরান অংশে দাফন করা হয়েছে। এটি শহরের পশ্চিমে অবস্থিত। তিনি আফগানিস্তানের অন্যতম মহান জাতীয় বীর হিসেবে গণ্য হন। আফগান, বিশেষত পশতুনরা তাকে খুবই সম্মানের দৃষ্টিতে দেখেন। স্টিভেন অটফিনস্কি ২০০৪ খ্রিষ্টাব্দে প্রকাশিত তার "আফগানিস্তান" নামক গ্রন্থে মীরওয়াইস হুতাককে আফগানিস্তানের জর্জ ওয়াশিংটন বলে উল্লেখ করেছেন।


title: মীরওয়াইস হুতাক

text: কান্দাহারে "মীরওয়াইস মিনা" নামে একটি বসতি রয়েছে। এছাড়াও এখানে তার নামে মীরওয়াইস হাসপাতাল, একটি উচ্চ বিদ্যালয় ও ব্যবসা কেন্দ্র রয়েছে। তার সম্মানে আফগানিস্তানে অনেক বিদ্যালয় ও প্রতিষ্ঠান তৈরী করা হয়েছে। হুতাক গোত্রে মীরওয়াইস হুতাকের কয়েকজন সরাসরি বংশধর রয়েছেন।


title: বড়বিলারপাড় সরকারি প্রাথমিক বিদ্যালয়

text: বড়বিলারপাড় সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরের ভাবখালী ইউনিয়নে অবস্থিত একটি শিক্ষা প্রতিষ্ঠান। বিদ্যালয়টি ১৯৪৪ সালে প্রতিষ্ঠিত হয়।


title: বড়বিলারপাড় সরকারি প্রাথমিক বিদ্যালয়

text: বড়বিলারপাড় সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৪৪ সালে প্রতিষ্ঠা লাভ করে।


title: বড়বিলারপাড় সরকারি প্রাথমিক বিদ্যালয়

text: বিদ্যালয়টি ময়মনসিংহ জেলার ময়মনসিংহ সদর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুইটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।


title: বড়বিলারপাড় সরকারি প্রাথমিক বিদ্যালয়

text: বিদ্যালয়টিতে শিক্ষক আছেন ৬ জন এবং ছাত্রছাত্রী আছে প্রায় ৩৫০ জন।


title: জনক গামাগে

text: জনক চম্পিকা গামাগে (; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন।


title: জনক গামাগে

text: ১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত জনক গামাগে। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন।


title: জনক গামাগে

text: শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লীগে অংশ নিয়েছিলেন।


title: জনক গামাগে

text: ৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তাঁর ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তাঁর সেরা বোলিং পরিসংখ্যান ছিল।


title: জনক গামাগে

text: বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লীগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাঁকে থাইল্যান্ড দলের প্রধান কোচ হিসেবে নিযুক্ত করা হয়।


title: আবদুল আজিজ হুতাক

text: শাহ আবদুল আজিজ হুতাক (মৃত্যু ১৭১৭) () ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন।


title: আবদুল আজিজ হুতাক

text:
আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে।
মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পার্সিয়ান গভর্নর গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন।


title: আবদুল আজিজ হুতাক

text: ১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পার্সিয়ান ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন।


title: আবদুল আজিজ হুতাক

text: সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে।


title: আবদুল আজিজ হুতাক

text: আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন।


title: আবদুল আজিজ হুতাক

text: আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে।


title: ডি. কে. সরকারি প্রাথমিক বিদ্যালয়

text: দাপুনিয়া কাওয়ালটি সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরের দাপুনিয়া ইউনিয়নে অবস্থিত একটি শিক্ষা প্রতিষ্ঠান। বিদ্যালয়টি ১৯৩৮ সালে প্রতিষ্ঠিত হয়।


title: ডি. কে. সরকারি প্রাথমিক বিদ্যালয়

text: দাপুনিয়া কাওয়ালটি সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৩৮ সালে প্রতিষ্ঠা লাভ করে।


title: ডি. কে. সরকারি প্রাথমিক বিদ্যালয়

text: বিদ্যালয়টি ময়মনসিংহ জেলার ময়মনসিংহ সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুইটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।


title: ডি. কে. সরকারি প্রাথমিক বিদ্যালয়

text: বিদ্যালয়টিতে শিক্ষক আছেন ৮ জন এবং ছাত্রছাত্রী আছে প্রায় ৩৫০ জন।


title: ২০০৩ ক্রিকেট বিশ্বকাপ ফাইনাল

text: ২০০৩ ক্রিকেট বিশ্বকাপ ফাইনাল একদিনের আন্তর্জাতিক ম্যাচটি ২৩ মার্চ ২০০৩ সালে দক্ষিণ আফ্রিকার জোহান্নেসবার্গের ওয়ান্ডারারস স্টেডিয়ামে অস্ট্রেলিয়া ও ভারতের মধ্যে অনুষ্ঠিত হয়। প্রথম সেমিফাইনালে শ্রীলংকাকে ৪৮ রানে হারিয়ে অস্ট্রেলিয়া এবং দ্বিতীয় সেমিফাইনালে কেনিয়াকে ৯১ রানে হারিয়ে ভারত ফাইনালে পৌছায়। ফাইনাল ম্যাচের দিন ভারতের অধিনায়ক সৌরভ গাঙ্গুলি টস জিতে বোলিং-এর সিদ্ধান্ত নেন। অস্ট্রেলিয়ার অধিনায়ক রিকি পন্টিং-এর অপরাজিত ১৪০ এবং ডেমিয়েন মার্টিনের অপরাজিত ৮৮ রানে ২৩৪ রানের পার্টনারশিপে অস্ট্রেলিয়া করে ৩৫৯ রান। নিয়মিত বিরতিতে উইকেট হারিয়ে ৩৯.২ ওভারে ২৩৪ রান করতেই ১০ উইকেট হারিয়ে ফেলে। এতে অস্ট্রেলিয়া ভারতে ১২৫ রানে হারিয়ে জিতে নেয় তাদের তৃতীয় বিশ্বকাপ ট্রফি। এটা তাদের পর পর দ্বিতীয় বিশ্বকাপ ট্রফি। পন্টিং ম্যান অব দ্য ফাইনাল নির্বাচিত হোন আর ম্যান অব দ্য টুর্নামেন্ট হোন টুর্নামেন্টের সর্বোচ্চ রান তোলা শচীন টেন্ডুলকার ( ভারত)।


title: ২০০৩ ক্রিকেট বিশ্বকাপ ফাইনাল

text: ২০০৩ ক্রিকেট বিশ্বকাপ ছিল ক্রিকেট আন্তর্জাতিক ক্রিকেট কাউন্সিল আয়োজিত অষ্টম বিশ্বকাপ। ২০০৩ সালের ৯ ফেব্রুয়ারি- ২৩ মার্চ অনুষ্ঠিত এই ওডিআই বিশ্বকাপের সহ-আয়োজক ছিল দক্ষিণ আফ্রিকা, জিম্বাবুয়ে ও কেনিয়া। এটা আফ্রিকায় প্রথম ক্রিকেট বিশ্বকাপ। এ বিশ্বকাপেই সর্বোচ্চ ১৪ টি দল অংশগ্রহণ করে যার ১০ টি টেস্ট মর্যাদার দেশ আর বাকী ৪টির মধ্যে ৩টি দল সহযোগী দেশগুলো থেকে ২০০১ আইসিসি ট্রফি খেলে বিশ্বকাপ খেলার যোগ্যতা অর্জন করা দেশ। আর কেনিয়া ওডিআই মর্যাদের কারণে সরাসরি বিশ্বকাপ খেলার যোগ্যতা অর্জন করে।


title: ২০০৩ ক্রিকেট বিশ্বকাপ ফাইনাল

text: ১৯৯৯ বিশ্বকাপের ফরম্যাটেই টুর্নামেন্টটি আয়োজন করা হয়। ১৪টি দলকে সাতটি করে ২টি পুলে ভাগ করা হয়। প্রত্যেক পুলের সেরা তিন দল নিয়ে ছয় দলের সুপার সিক্স পর্ব আয়োজন করা হয় যা ১৯৯৯ বিশ্বকাপেই প্রথম চালু হয়। আগের ২ পুল থেকে সুপার সিক্সে আসা প্রত্যেক দল অন্য পুলের ৩ টি দলের প্রত্যেকের সাথে একটি করে ম্যাচ খেলে। এখান থেকে সেরা চারটি দল সেমিফাইনালে যায় এবং সেমিফাইনালের বিজয়ী দল দুইটি নিয়ে ফাইনাল অনুষ্ঠিত হয়। টুর্নামেন্টে সর্বোমোট ৫৪ ম্যাচ খেলা হয়।


title: ২০০৩ ক্রিকেট বিশ্বকাপ ফাইনাল

text:
অস্ট্রেলিয়া ও ভারত দুই দলই টুর্নামেন্টে ছিল পুল-"এ"তে । অস্ট্রেলিয়া গ্রুপ পর্বের ইংল্যান্ড বিপক্ষে ছাড়া সব ম্যাচ সহজেই জিতে নেয়। ইংল্যান্ডের বিপক্ষে ২০৫ রানের লক্ষ্যে খেলতে নেমে ১৩৫ রানেই ৮ উইকেট চলে গিয়েছিল। অন্য ম্যাচে পাকিস্তানের বিপক্ষে ৮৬ রানে ৪ উইকেট হারালেও এন্ড্রু সাইমন্ডসের ১২৫ বলে ১৪৩ রানের সুবাদে ৩১০ রান তুলতে পারে অস্ট্রেলিয়া।
অপরদিকে ভারতের শুরুটা ছিল নড়বড়ে। প্রথম ম্যাচেই হল্যান্ডের বিপক্ষে শচীনের অর্ধশতের পরেও ২০৪ রানে গুটিয়ে যায়। জবাবে হল্যান্ড ১৩৬ রানে গুটিয়ে যায়। ম্যাচ জিতেও ভারতীয় ব্যাটিং সমালোচিত হয়। পরের ম্যাচে অস্ট্রেলিয়ার বিপক্ষে ১২৫ রানে গুটিয়ে যায় এবং ৮ উইকেটে হেরে যায় ম্যাচটি। এতে ক্ষুদ্ধ ভারতীয়রা মোহাম্মদ কাইফের বাড়িতে এবং রাহুল দ্রাবিডের গাড়ি ভাংচুর করে। এতে শচীন সংবাদ সম্মেলন করে সবাইকে শান্ত হতে ও ধৈর্য্য ধরতে বলেন। ভারত পরের চারটি ম্যাচে জিম্বাবুয়ে, পাকিস্তান, নামিবিয়া ও ইংল্যান্ডকে হারিয়ে পুলের তৃতীয় দল হয়ে সুপার সিক্স পর্বে উঠে। পুল "বি" থেকে, শ্রীলংকা, কেনিয়া ও নিউজিল্যান্ড সুপার সিক্সের যোগ্যতা অর্জন করে।


title: ২০০৩ ক্রিকেট বিশ্বকাপ ফাইনাল

text: সুপার সিক্সের প্রথম ম্যাচে অস্ট্রেলিয়া রিকি পন্টিং-এর অপরাজিত ১১৪ এবং গিলক্রিস্টের ৯৯ রানে ৫ উইকেটে ৩১৯ রান তুলে। জবাবে শ্রীলংকা ৪৭.৪ ওভারে ২২৩ রান তুলতে পারে। ডি সিলভা ৯২ রান করেন এবং ব্রেট লি ৩ উইকেট নেন। পরের ম্যাচে অস্ট্রেলিয়া নিউজিল্যান্ডের বিপক্ষে খেলেন। এ ম্যাচে শন বন্ড ২৩ রানে ৬ উইকেটে নিলে এক পর্যায়ে অস্ট্রেলিয়া সংগ্রহ দাঁড়ায় ৭ উইকেটে ৮৪। তারপরেও মাইকেল বেভান ও এন্ড্রু বিকেল অস্ট্রেলিয়াকে ২০৮ পর্যন্ত টেনে নিয়ে যায়। জবাবে ব্রেট লিয়ের ৪২ রানে ৫ উইকেটের সুবাদে নিউজিল্যান্ড ১১২ রান করে। অস্ট্রেলিয়া ৯৬ রানে জিতে যায়। এ পর্বে নিজেদের শেষ ম্যাচে কেনিয়াকে ১৭৪ রানে অলআউট করে দিয়ে ৫ উইকেটে জিতে যায়।


title: ২০০৩ ক্রিকেট বিশ্বকাপ ফাইনাল

text: ভারত প্রথম ম্যাচে কেনিয়াকে হারায়। কেনিয়া টস জিতে ব্যাট করতে নেমে ৬ উইকেটে ২২৫ করে। জবাবে ২৪ রানে ৩ উইকেট হারালেও গাঙ্গুলীর অপরাজিত ১০৭ এবং যুবরাজ সিংহের অপরাজিত ৫৮ রানে ম্যাচ জিতে যায়। পরের ম্যাচে শ্রীলংকাকে ১৮৩ রানের ব্যবধানে হারায়। নিজেদের শেষ ম্যাচে নিউজিল্যান্ডের বিপক্ষে টস জিতে বোলিং নেয় এবং জহির খানের ৪২ রানে ৪ উইকেটের সুবাদে ১৪৬ রানে আটকে রাখে নিউজিল্যান্ডকে। জবাবে ২১ রানে ৩ উইকেট ভারত। পরে দ্রাবিড ও কাইফ জুটি ভারতকে ম্যাচ জিতিয়ে আসে।


title: ২০০৩ ক্রিকেট বিশ্বকাপ ফাইনাল

text: ১৮ মার্চের পোর্ট এলিজাবেথের সেন্ট জর্জ পার্ক-এ অনুষ্ঠিত প্রথম সেমিফাইনালে অস্ট্রেলিয়া মুখোমুখি হয় শ্রীলংকার। অস্ট্রেলিয়া টস জিতে প্রথমে ব্যাট করে ৫০ ওভারে ৭ উইকেটে ২১২ রান করতে পারে। সাইমন্ড করে অপরাজিত ৯১ এবং চামিন্দা ভাস ৩৪ রানে ৩ উইকেট নেন। ২১৩ রানের লক্ষ্যে খেলতে নেমে শ্রীলংকা শুরুতেই দুই ওপেনারকে হারায়। এরপর বৃষ্টির কারণে ডাকওয়ার্থ লুইস পদ্ধতিতে শ্রীলংকার লক্ষ্য দাঁড়ায় ৩৮.১ ওভারে ১৭২। কিন্তু সাংগাকারা ও ভাসের অষ্টম উইকেটে ৪৭ রানের জুটির পরেও ১২৩ রান করতে পারে শ্রীলংকা। অস্ট্রেলিয়া ৪৮ রানে জিতে গিয়ে ফাইনালে উঠে।


title: ২০০৩ ক্রিকেট বিশ্বকাপ ফাইনাল

text: ২০ মার্চের ডারবানের কিংসমেড স্টেডিয়ামে ভারত ও কেনিয়ার মধ্যে দ্বিতীয় সেমিফাইনাল অনুষ্ঠিত হয়। কেনিয়া প্রথম অ-টেস্ট খেলুড়ে দেশ হিসেবে সেমিফাইনাল খেলতে নামে। ভারত টস জিতে ৪ উইকেটে ২৭০ করতে পারে। গাঙ্গুলী করেন অপরাজিতে ১১১ এবং শচিন করে ৮৩। জবাবে কেনিয়া ৪৬.২ ওভারে ১৭৯ রান করে। অধিনায়ক স্টিভ টিকলো করেন সর্বোচ্চ ৫৬ রান। জহির খান নেন ১৪ রানে ৩ উইকেট। ম্যান অব দ্য ম্যাচ হোন সৌরভ গাঙ্গুলী।


title: ২০০৩ ক্রিকেট বিশ্বকাপ ফাইনাল

text: টুর্নামেন্টের পূর্বে নিজেদের ১৮ ম্যাচের ১৫টিই জেতা অস্ট্রেলিয়াই ছিল ট্রফির জন্য ফেভারিট। এছাড়া তারা আগের ১৯৯৯ বিশ্বকাপ জয়ী দল। ১৯৯৯ বিশ্বকাপ ছাড়াও ১৯৮৭ বিশ্বকাপেও জয়ী দল অস্ট্রেলিয়া। ভারত এর আগে ১৯৮৩ তে একবার বিশ্বকাপ জেতে। টুর্নামেন্ট শুরুর আগে ভারত ঘরের মাঠে ওয়েস্ট ইন্ডিজের কাছে হারে এবং নিউজিল্যানড সফরেও বাজেভাবে হারে। অস্ট্রেলিয়া টুর্নামেন্টে এ পর্যন্ত অপরাজিত এবং ভারত টুর্নামেন্টে অস্ট্রেলিয়ার কাছে গ্রুপ পর্বে হেরে যায়।


title: ২০০৩ ক্রিকেট বিশ্বকাপ ফাইনাল

text: এ ফাইনালের আগে বিশ্বকাপে মুখোমুখি হওয়া ৮ ম্যাচের ছয়টিতেই অস্ট্রেলিয়া জেতে। ফাইনালের আগেরদিন পন্টিং সংবাদ বিজ্ঞপ্তিতে বলেন, "তারা আরেক ধাপ উপরে উঠার চেষ্টা করবেন"। টুর্নামেন্টের সর্বোচ্চ রানের মালিক শচীনের উপর ভারতীয়দের প্রত্যাশা ছিল অনেক বেশি।


title: ২০০৩ ক্রিকেট বিশ্বকাপ ফাইনাল

text:
২০০৩ ক্রিকেট বিশ্বকাপ ফাইনালের একদিনের আন্তর্জাতিক ম্যাচটি অনুষ্ঠিত হয় ২৩ মার্চ ২০০৩ সালে দক্ষিণ আফ্রিকার জোহান্নেসবার্গের ওয়ান্ডারারস স্টেডিয়ামে। গাঙ্গুলী টস জিতে প্রথমে বোলিং নেয়। সাত ব্যাটসম্যান নিয়ে মাঠে নামে ভারত। একাদশ থেকে বাদ পড়েন লেগ স্পিনার কুম্বলে। জহির খান ও শ্রীনাথ ওপেনিং-এ বল করেন। অস্ট্রেলিয়া ওপেনাররা আক্রমণাত্বকভাবেই শুরু করেন। প্রথম ওভারেই নেন ১৫ রান। বিশেষ করে গিলক্রিস্ট জহির ও শ্রীনাথ দুজনের উপরই চড়াও হন। মাত্র ৪০ বলে ৫০ রান করে ফেলেন। গাঙ্গুলী ১০ম ওভারেই স্পিনার নিয়ে আসেন। গিলক্রিস্ট কিছুটা ধীরে খেলেন এরপরে। চতুর্থ ওভারে হরভজন সিং এর বলে গিলক্রিস্ট অতিরিক্ত বাউন্সে পরাজিত হয়ে শেভাগের হাতে ক্যাচ দিয়ে ফিরে যান। এর আগেই হেইডেনকে নিয়ে ১০৫ রানের জুটি গড়েন। কিছু পরে হেইডেন ৫৪ বলে ৩৭ করে হরভজনের বলে আউট হন। ২০ ওভারে সংগ্রহ দাঁড়ায় ২ উইকেতে ১২৫। হেইডেনের আউটে ক্রিজে মার্টিনের সংগে যোগ দেন পন্টিং। বলে বলে রান নিয়ে মার্টিন ৪৬ বলে ৫০-এ পৌঁছালেও পন্টিং কিছুটা ধীরে খেলেন এবং অর্ধশত পূর্ণ করতে খেলেন ৭৪ বল। এরপরেই পন্টিং আক্রমণ করেন ভারতীয় বোলারদের। হরভজনের ওভারে মারেন ২টি ছয় এবং আশিস নেহরার বলে এক হাতেই ছয় মারেন। এ জুটি ১০৯ বলে ১০০ রান যোগ করেন। পন্টিং পরের অর্ধশত পূর্ণ করেন মাত্র ২৯ বলে এবং সেঞ্চুরি করেন। শেষ পর্যন্ত অস্ট্রেলিয়ার সংগ্রহ দাঁড়ায় ২ উইকেটে ৩৫৯ রান। পন্টিং ১২১ বলে আট ছয় ও চার চারের মাধ্যমে ১৪০ করে অপরাজিত থাকেন। পন্টিং-এর এ ইনিংস ফাইনালে অধিনায়ক হিসেবে সর্বোচ্চ ব্যক্তিগত ইনিংস। মার্টিং ৮৪ বলে সাত চার ও ১ ছয়ে ৮৪ বলে ৮৮ করে অপরাজিত থাকেন। আর এটাই ফাইনালে ২০১৫ বিশ্বকাপ পর্যন্ত সর্বোচ্চ দলীয় সংগ্রহ। পন্টিং ও মার্টিনের ২৩৪ রানের জুটিই তখন পর্যন্ত ওডিআইতে অস্ট্রেলিয়ার রেকর্ড জুটি।ভারতীয় বোলাররা অতিরিক্ত ৩৭ রান দেয়।
শ্রীয়াথ ৮৭ রান দিয়েও উইকেটশূন্য থাকেন এবং এটাই ছিল তার শেষ ম্যাচে।


title: ২০০৩ ক্রিকেট বিশ্বকাপ ফাইনাল

text: জবাবে ভারতের হয়ে ব্যাট করতে আসেন শচীন ও শেভাগ। অস্ট্রেলিয়ার হয়ে বোলিং শুরু করেন গ্লেন ম্যাকগ্রা। চতুর্থ বলে বাউন্ডারি মারলেও পরেও বলেই আউট হয়ে যান শচীন। ক্রিজে আসেন গাঙ্গুলী। দশম ওভারে গাঙ্গুলী ব্রেট লির বলে আউট হওয়ার আগে গাঙ্গুলী-শেভাগ জুটি করেন ৫৪ রান। এরপর ব্যাট করতে আসেন কাইফ। একই ওভারে কাইফও আউট হয়ে গেলে সংগ্রহ দাঁড়ায় ৩ উইকেতে ৫৯ রান।তারপর দ্রাবিড় ও শেভাগ ১৭ ওভার পর্যন্ত ধীরেই রান তোলেন। ১৭ ওভারে সংগ্রহ দাঁড়ায় ১০৩। এসময় বৃষ্টির কারণে খেলা বন্ধ হয়ে যায়। পরে আবার খেলা শুরু হলে পন্টিং স্পিন এটাক নিয়ে আসেন- ব্রাড হজ ও ডেরেন লেহম্যানকে দিয়ে। শেভাগ দুজনের উপরেই চড়াও হন। অন্যদিক থেকে শেভাগকে সংগ দিতে থাকেন দ্রাবিড়। তবে ৮১ বলে ৮২ রান তুলেই শেভাগ আউট হলে পরপরই দ্রাবিড়ও আউট হয়ে যান ৫৭ বলে ৪৭ করে। এরপর ভারত নিয়মিত বিরতিতে উইকেট হারিয়ে ৩৯.২ ওভারে ২৩৪ রান করতে পারে। যুবরাজ সিং( ২৪) ও দিনেস মংগিয়া(১২) ছাড়া কেউই আর দুই অঙ্কের ঘরে পৌছাতে পারে নি। ভারতকে বিশাল ১২৫ রানে হারিয়ে অস্ট্রেলিয়া টানা দ্বিতীয় বিশ্বকাপ জিতে নেয় আর এটা সব মিলিয়ে তাদের তৃতীয় বিশ্বকাপ জয়। অপরাজিত ১৪০ রানের জন্য ম্যান অব দ্য ফাইনাল হল রিকি পন্টিং।উইকেটের পতন: ১–১০৫ (গিলক্রিস্ট, ১৩.৬ ও), ২–১২৫ (হেইডেন, ১৯.৫ ও)উইকেটের পতন: ১–৪ (শচীন, ০.৫ ও), ২–৫৮ (গাঙ্গুলী, ৯.৫ ও), ৩–৫৯ (কাইফ, ১০.৩ ও), ৪–১৪৭ (শেভাগ ২৩.৫ ও), ৫–১৮৭ (দ্রাবিড় ৩১.৫ ও), ৬–২০৮ (যুবরাজ সিং ৩৪.৫ ও), ৭–২০৯ (মঙ্গিয়া (৩৫.২ ও), ৮–২২৩ (হরভজন ৩৭.১ ও), ৯ –২২৬ (শ্রীনাথ ৩৮.২ ও), ১০–২৩৪ (খান ৩৯.২ ও)


title: ২০০৩ ক্রিকেট বিশ্বকাপ ফাইনাল

text: ম্যাচের কর্মকর্তা


title: ২০০৩ ক্রিকেট বিশ্বকাপ ফাইনাল

text: ম্যাচ শেষে সংবাদ সম্মেলনে, পন্টিং বলেন, ভারত ম্যাচ জেতার মত কোন লক্ষণই দেখাতে পারে নি। নিজেদের জয়ের ব্যাপারে বলেন, "এমন না যে অস্ট্রেলিয়া অন্যদের থেকে এগিয়ে বরং অস্ট্রেলিয়া এভাবেই খেলে"। আরও বলেন, অস্ট্রেলিয়া ও ভারত টুর্নামেন্টের সেরা দুটি দল এবং ভারত ফাইনাল খেলার যোগ্য।


title: ২০০৩ ক্রিকেট বিশ্বকাপ ফাইনাল

text: গাঙ্গুলীর প্রথমে বোলিং নেয়ার সিদ্ধান্ত মিডিয়া কর্তৃক সমালোচিত হয়; "নিউ ইয়র্ক টাইমস", "বুমেরাং"। সাবেক পাকিস্তানি অধিনায়ক ইমরান খান ভারতের একাদশ নিয়েও সমালোচনা করেন। ভারতের কুম্বলেকে খেলানো উচিত ছিল বলে মন্তব্য করেন। নিজের সিদ্ধান্তের সমর্থনে বলতে গিয়ে গাঙ্গুলী বলেন, "পিচ দেখে বোলারদের সহায়ক মনে হয়েছিল কিন্তু তারা তা ব্যবহার করতে পারে নি"। তিনি অস্ট্রেলিয়ার ব্যাটিংকে কৃতিত্ব দেন এবং বলেন,"তারা চ্যাম্পিয়নের মতই খেলেছে"।


title: ২০০৩ ক্রিকেট বিশ্বকাপ ফাইনাল

text: চ্যাম্পিয়ন হিসেবে অস্ট্রেলিয়া পায় $২,০০০,০০০ ইউএস ডলার আর রানারআপ ভারত পায় $৮০০,০০০ ইউএস ডলার। শচীন সব মিলিয়ে টুর্নামেন্টে ৬৭৩ রান করে ম্যান অব দ্য টুর্নামেন্ট হন। পন্টিং-এর ১৪০ রানের ইনিংসটি রেডিফ-এর বিবেচনায় টুর্নামেন্টের সেরা ইনিংস নির্বাচিত হয়। শচীন ও হেইডেন উইজডেন ক্রিকেটার্স এলমানাকের ভারতীয় সংস্করণের সেরা বিশ্বএকাদশে জায়গা করে নেন। ভারতের সর্বোচ্চ উইকেট পাওয়া এবং ফাইনালে ৮৭ রান দেয়া শ্রীনাথ কয়েকমাস পরেই অবসর নিয়ে নেন। এই ম্যাচ ভারতের কোচ জন রাইটের সাথে বোর্ডের চুক্তির অবসান ঘটায়। তবে তার অনুরোধে ভারতীয় ক্রিকেট বোর্ড তাকে ফিরিয়ে আনে এবং ২০০৫ সাল পর্যন্ত দায়িত্ব পালন করেন।


title: ডি. কে. জি. এস. ইউনাইটেড কলেজ

text: ডি. কে. জি. এস. ইউনাইটেড কলেজ, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি স্নাতক পর্যায়ের বেসরকারি কলেজ। এটি ২০০৪ সালে প্রতিষ্ঠিত হয়। ডি. কে. জি. এস. ইউনাইটেড কলেজটি জাতীয় বিশ্ববিদ্যালয়ের অধিভূক্ত একটি শিক্ষাপ্রতিষ্ঠান।


title: ডি. কে. জি. এস. ইউনাইটেড কলেজ

text: ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ২০০৪ সালে প্রতিষ্ঠা লাভ করে।


title: ডি. কে. জি. এস. ইউনাইটেড কলেজ

text: কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে।


ডি. কে. জি. এস. আইমুন্নেছা বালিকা উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৮৭ সালে প্রতিষ্ঠিত হয়। ডি. কে. জি. এস. আইমুন্নেছা বালিকা উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।


ডি. কে. জি. এস. আইমুন্নেছা বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৮৭ সালে প্রতিষ্ঠা লাভ করে।


title: ডি. কে. জি. এস. আইমুন্নেছা বালিকা উচ্চ বিদ্যালয়

text: বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে বিদ্যালয়টিতে মানবিক বিভাগ চালু আছে।


title: হর্স রিং ইন পোর্টল্যান্ড, অরেগন

text: একটি সময় হর্স রিং  পোর্টল্যান্ড, অরেগন জুড়ে পাওয়া যেত, যখন ঘোড়া এবং ঘোড়ার গাড়ি বহর ছিল যোগাযোগের প্রধান মাধ্যম। ১৯৭০ সালের শেষ পর্যন্ত তাদেরকে কার্ব এবং ফুটফাত থেকে নিরাপত্তার স্বার্থে সরিয়ে ফেলা হয়, যখন এক পোর্টল্যান্ড বাসিন্দা হারিয়ে যাওয়া রিং সম্পর্কে অভিযোগ করে। বর্তমানে, পোর্টল্যান্ড শহরের মানুষ তাদের প্রয়োজনে ফুটফাথ নির্মাণ বা মেরামতের জন্যে রিং সংরক্ষণে সাহায্য করে।


title: হর্স রিং ইন পোর্টল্যান্ড, অরেগন

text: সাম্প্রতিক বছরগুলোতে পোর্টল্যান্ড অধিবাসীরা তাদের শহরে ইতিহাসের অংশ হিসেবে মনোযোগ আকর্ষণ করার জন্য রিং এর সাথে মডেল ঘোড়া বাঁধতে শুরু করেছে। ২০০৫ সালে উডস্টকের প্রতিবেশী ঘোড়া প্রকল্প শুরু করে। ঘোড়া প্রকল্প শহুরে শিল্প আন্দোলনে অংশগ্রহণে উৎসাহিত করে। রিং ও আর্ট ইনস্টলেশন পর্যটক আকর্ষণে পরিণত হয়েছে।


title: হর্স রিং ইন পোর্টল্যান্ড, অরেগন

text: হর্স রিং প্রায়ই লোহা বা পিতল দ্বারা তৈরি হত। ১৮০০ সাল থেকে অবশিষ্টাংশ জুড়ে হর্স রিং পাওয়া যেত, যখন ঘোড়া এবং ঘোড়ার গাড়ি বহর ছিল যোগাযোগের প্রধান মাধ্যম। ১৯৭৮ সালে নিবন্ধন-গার্ড ধারণা করে রিং সমূহ ১৯০০ সালের পুরনো হবে। শহরের অধিবাসীরা তাদের ঘোড়াকে ফুটফাতের রিং এ বাঁধতে পারতো।


title: হর্স রিং ইন পোর্টল্যান্ড, অরেগন

text:
১৯৭০ সাল শেষের আগে পুনর্নির্মাণ
বা মেরামতের সময় নিরাপত্তার উদ্দেশ্যে রিং সমূহ সরিয়ে ফেলা হয়। ১৯৭৮ সালে পোর্টল্যান্ড অধিবাসী কনি ম্যাকরেডির রিং হারিয়ে যাওয়ার অভিযোগের পর শহরের কমিশনার ঘোষণা করে বাড়ীর মালিকের অনুমতিক্রমে $৫ পরিমাণ ফি এর বিনিময়ে রিং প্রতিস্থাপন করা যাবে। বর্তমানে, পোর্টল্যান্ড শহরের মানুষ হর্স রিং সংরক্ষণে প্রতিশ্রুতিবদ্ধ, যেগুলো রাস্তার ধার এবং ফুটফাত নির্মাণ বা মেরামতের সময় বাসানো হয়। রিং সমূহকে তাদের মূল অবস্থানে প্রতিস্থাপিত করার জন্য একটি একটি অধ্যাদেশ প্রয়োজন (বা "যতটা সম্ভব কাছাকাছি বসানো"). নতুন কংক্রিটে রাস্তার প্রকৃত নামও পুন:স্থাপন বা পুন:মুদ্রণ করা। রক্ষণাবেক্ষণ ব্যুরো দ্বারা রিং সরবরাহ মনিটর করা হয়। পোর্টল্যান্ড হর্স রিং সংরক্ষণ করার একমাত্র শহর নয়। অক হারবার, ওয়াশিংটন শহরের কর্মকর্তারা নিশ্চিত করেন ২০১১ সালের ফুটফাত নির্মাণ প্রকল্পের সময় হর্স রিং এর শেষ সিরিজ সংরক্ষণ করা হবে।


title: হর্স রিং ইন পোর্টল্যান্ড, অরেগন

text:
২০০৫ সালের সেপ্টেম্বরে উডস্টক বাসিন্দা স্কট ওয়েন ইন্ডিয়ানা একটি হর্স রিং এ তার প্রথম প্লাস্টিকের খেলনা ঘোড়া বাঁধেন যা পার্ল জেলা অবস্থিত। তার প্রচেষ্টায় হর্স রিং সবার দৃষ্টি আকর্ষণ করে এবং পোর্টল্যান্ড এর ইতিহাস উদযাপন করে। ইন্ডিয়ানা বলেনঃ "আমি রিং ভালোবাসতা এবং ভেবেছিলাম কেও সেগুলোকে লক্ষ্য করবে না। এটি জনসাধারণের রুটিনকে ছড়িয়ে দেয়ার একটি প্রয়াস এবং তারা যেন তাদের চারপাশের প্রতিবেশীর দৃষ্টি আকর্ষণ করে।" তারপর থেকে, ঘোড়া প্রকল্প গতিশীলতা এবং অংশগ্রহণ পায়; শহর জুড়ে রিং এ বাঁধা ঘোড়া পাওয়া যায়, বিশেষ করে পূর্ব পোর্টল্যান্ডে। রিং এর স্থাপন শহরবাসী ঘোড়ার জন্য খড়,
ফাঁস-দড়ি, রাইডার্স, গদি, পানি, উলের কম্বল এবং  অন্যান্য "খরচ" দিয়েছিল। তখন তাদের মধ্যে পারস্পরিক মিথস্ক্রিয়া পায়। ঘোড়া প্রায়ই বিকৃত হয় বা হারিয়ে যায়।.


title: হর্স রিং ইন পোর্টল্যান্ড, অরেগন

text: ঘোড়া প্রকল্পের একটি অফিসিয়া ওয়েবসাইট আছে, যা রিং বাঁধার ব্যাপারে নির্দেশনা দেয় এবং অংশগ্রহণে উৎসাহ প্রদান করে। প্রকল্পটি অনুদান ও স্বেচ্ছাসেবক সমর্থন গ্রহণ করে। অংশগ্রহণকারীরা পরিকল্পনা করেছিল যারা ঘোড়া বাঁধতে আগ্রহী তাদের কাছে প্রয়োজনীয় সামগ্রী বিক্রি করবে। জনশ্রুতি অনুযায়ী একজন পোর্টল্যান্ড অধিবাসীর ১৫০ এর বেশি ঘোড়া স্থাপন করে। রিং এ সবচেয়ে বেশী বাঁধা হয় ঘোড়াকে। এছাড়া শহর জুড়ে শূকর, পুতুল এবং অন্যান্য প্রাণীও দেখা যায়।


title: হর্স রিং ইন পোর্টল্যান্ড, অরেগন

text:
উইলামেট উইক ২০০৬ সালের জন্য ঘোড়া প্রকল্পে "ভিন্ন রঙের শ্রেষ্ঠ ঘোড়া" বিভাগে "বেস্ট অব পোর্টল্যান্ড" লিস্ট অন্তর্ভুক্ত করে। ২০০৭ সালে  দ্যা ওরেগনিয়ানে আন্না গ্রিফিন একটি আর্টিকেলে "পোর্টল্যান্ড রহস্যময় রাখুন" স্লোগানে প্রকল্পটির কথা উল্লেখ করেন এবং লিখেন "ঘোড়া প্রকল্প যে কোন সময় পোর্টল্যান্ডে রহস্যময় বিষয় নিয়ে হাজির হয়"। ২০০৮ সালে ইন্ডিয়ানা রাজ্যের বাইরে চলে যাওয়া সত্ত্বেও প্রকল্পে অংশগ্রহণ অব্যাহত থাকে। ২০১১ সালে NW ডকুমেন্টারি'স হোমগ্রাউন ডকফেস্টে পোর্টল্যান্ড ঘোড়া প্রকল্প ইট'স এ রিং থিং নামে তথচিত্র ভিত্তিক চলচ্চিত্র প্রদর্শিত করে। ২০১২ সালে
দ্যা ওরেগনিয়ান একটি কাপলের সম্পৃক্ততাকে হাইলাইট যাদের সম্পর্কের শুরু হয় পার্ল জেলাতে হর্স রিং স্থাপনের সময়।


title: হর্স রিং ইন পোর্টল্যান্ড, অরেগন

text: ২০১২ সালের জন্য শহরের "টেকসই স্টর্ম ওয়াটার ম্যানেজমেন্ট" ক্যালেন্ডারকে "স্টর্ম ওয়াটার আর্ট" স্থাপন বলে, যা সুস্থ জলবিভাজিকাকে হাইলাইট করে এবং স্পষ্ট করে যে স্টর্ম ওয়াটার হচ্ছে একটি রিসোর্স ও সম্পদ"। হর্স রিং এবং শহুরে আর্ট ইনস্টলেশন একটি পর্যটক আকর্ষণে পরিণত হয়েছে.


দাপুনিয়া কাওয়ালটি ইসলামিয়া উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকার অধিভূক্ত একটি শিক্ষাপ্রতিষ্ঠান।


দাপুনিয়া কাওয়ালটি ইসলামিয়া উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৪৪ সালে প্রতিষ্ঠা লাভ করে।


title: দাপুনিয়া কাওয়ালটি ইসলামিয়া উচ্চ বিদ্যালয়

text: বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে।


title: নাসিরাবাদ বালিকা উচ্চ বিদ্যালয়

text: নাসিরাবাদ বালিকা উচ্চ বিদ্যালয় বাংলাদেশের ময়মনসিংহ জেলার ময়মনসিংহ সদর উপজেলার ময়মনসিংহ শহরে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৬৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।


title: নাসিরাবাদ বালিকা উচ্চ বিদ্যালয়

text: নাসিরাবাদ বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৬৪ সালে প্রতিষ্ঠা লাভ করে।


title: নাসিরাবাদ বালিকা উচ্চ বিদ্যালয়

text: বিদ্যালয়টি ময়মনসিংহ শহরের রামকৃষ্ণ মিশন এলাকায় অবস্থিত। বিদ্যালয়টিতে সকল ধর্মের বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ। বর্তমানে বিদ্যালয়টিতে মানবিক ও বিজ্ঞান বিভাগ চালু আছে।


title: উজান বাড়েরা সরকারি প্রাথমিক বিদ্যালয়

text: উজান বাড়েরা সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরের আকুয়া ইউনিয়নে অবস্থিত একটি শিক্ষা প্রতিষ্ঠান। বিদ্যালয়টি ১৯৩৮ সালে প্রতিষ্ঠিত হয়।


title: উজান বাড়েরা সরকারি প্রাথমিক বিদ্যালয়

text: উজান বাড়েরা সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগণের উদ্যাগে ১৯৩৮ সালে প্রতিষ্ঠা লাভ করে।


title: উজান বাড়েরা সরকারি প্রাথমিক বিদ্যালয়

text: বিদ্যালয়টি ময়মনসিংহ জেলার ময়মনসিংহ সদর উপজেলার আকুয়া ইউনিয়নে উজান বাড়েরা গ্রামে ময়মনসিংহ-ফুলাবাড়িয়া সড়কের পাশে অবস্থিত। বিদ্যালয়টির পশ্চিম দিক দিয়ে বয়ে গেছে বাড়েরা নদী। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুইটি ভবন নিয়ে গঠিত। বিদ্যালয়ের সামনে রয়েছে একটি ছোট খেলার মাঠ।


title: উজান বাড়েরা সরকারি প্রাথমিক বিদ্যালয়

text: বিদ্যালয়টিতে শিক্ষক আছেন ৮ জন এবং ছাত্রছাত্রী আছে প্রায় ৩৫০ জন।


title: ঘোস্ট স্টোরিস (ম্যাগাজিন)

text: ঘোস্ট স্টোরিস (ম্যাগাজিন)  একটি পাল্প ম্যাগাজিন যা ১৯২৬ সাল থেকে ১৯৩২ সাল পর্যন্ত ৬৪টি সংখ্যায় প্রকাশিত হয়েছিল। এটি ছিল "উইয়ারড টেলস" পত্রিকার প্রথম প্রতিদ্বন্দ্বী, যা ছিল মূলত ফ্যান্টাসি এবং অতিপ্রাকৃত গল্প রীতির মধ্যে প্রথম পত্রিকা । এটা "ট্রু ষ্টোরি" এবং "ট্রু ডিটেকটিভ ষ্টোরিস"  পত্রিকার একটি সহযোগী প্রকাশনা। পত্রিকাটি প্রথম দিকে ভৌতিক গল্পের দিকে আলোকপাত করত এবং স্টাফ লেখকদের লেখা অনেক গল্পই ছদ্মনামে "নিজস্ব অভিজ্ঞতার" স্টাইলে উপস্থাপন করা হত। গল্পগুলিকে সত্য মনে হওয়ার জন্য প্রায়ই ভুয়া ছবি জুড়ে দেয়া হত। "ঘোস্ট স্টোরিসে" নিজস্ব ও পুনঃ প্রকাশিত গল্প থাকত, যার মধ্যে ছিল রবার্ট ই হাওয়ার্ড , কার্ল জ্যাকবির এবং ফ্রাঙ্ক বেলন্যাপ লং এর লেখা গল্প। পুনঃ প্রকাশিত গল্পগুলোর মধ্যে ছিল আগাথা ক্রিস্টির "দ্য লাস্ট সেন্স" ("দ্য উইমেন হু স্টোল অ্যা গোষ্ট" শিরোনামে), এইচ জি ওয়েলস এর বিভিন্ন গল্প এবং চার্লস ডিকেন্স এর " দ্য সিগন্যালম্যান"। পত্রিকাটি প্রাথমিকভাবে সফল হলেও, ক্রমশ পাঠক হারাতে থাকে এবং ১৯৩০ সালে হেরল্ড হারসের কাছে বিক্রি হয়ে যায়। হারসে পত্রিকাটির পতন রোধ করতে পারেনি, এবং ১৯৩২ সালের শুরুতে "ঘোস্ট স্টোরিস" এর প্রকাশনার বন্ধ হয়ে যায়।


title: ঘোস্ট স্টোরিস (ম্যাগাজিন)

text: ফ্যান্টাসি এবং অতিপ্রাকৃত কথাসাহিত্য বিংশ শতাব্দীর পূর্ব থেকেই বিভিন্ন জনপ্রিয় পত্রিকায় পাওয়া যেত, কিন্তু ১৯২৩ সালে "উইয়ারড টেলস" প্রকাশ হবার সময় এটিই ছিল এই ঘরানার প্রথম পত্রিকা।  "ঘোস্ট স্টোরিস", ১৯২৬ সালের জুনে প্রথম প্রকাশিত হলে এটিই ছিল "উইয়ারড টেলস "এর" "প্রথম প্রতিদ্বন্দ্বী।  প্রকাশক, বারনার ম্যাকডাফেন, সত্য স্বীকারোক্তি ধরনের পত্রিকা "ট্রু স্টোরি" প্রকাশ করতেন; "ঘোস্ট স্টোরিস" ও লেখার এই ধরন অনুসরন করত, যদিও গল্প গুলো স্টাফ লেখকদের দ্বারা লিখিত ছিল, তবুও গল্পগুলো প্রথম পুরুষের বর্ণনা স্টাইলে ছাপা হত। পত্রিকাটি প্রথমে ফটোগ্রাফ ব্যবহার করার জন্য ভাল মানের পিচ্ছিল কাগজে ছাপা হত, এবং অনেক গল্পে তাদের প্রধান চরিত্র হতে প্রাপ্ত ফোটোগ্রাফ সংযুক্ত থাকত। পত্রিকাটি জুলাই ১৯২৮ সাল হতে পাল্প ফরম্যাটে প্রকাশনা শুরু করলে তা রেখাচিত্র দ্বারা প্রতিস্থাপিত হয়। "ঘোস্ট স্টোরিস" মাঝে মাঝে বাইরে লেখকদের লেখা প্রকাশ করত, যার মধ্যে ছিল রবার্ট ই হাওয়ার্ড এর জন টাভেরেল ছদ্মনামে "দ্য এপিরিয়েশন ইন দ্য প্রাইস রিং"। এবং কার্ল জ্যাকবির প্রথম প্রকাশিত গল্প, "দ্য হন্টেড রিং" , শেষ সংখ্যায় প্রকাশিত হয়েছিল, যদিও তার প্রথম বিক্রি করা গল্প ছিল "উইয়ারড টেলস" এর জন্য- "মাইভ", যা ওই মাস পর্যন্ত প্রকাশিত হয়নি।


title: ঘোস্ট স্টোরিস (ম্যাগাজিন)

text: এছাড়াও নিজস্ব লেখার বাইরে "ঘোস্ট স্টোরিস" অনেক গল্প  পুনঃপ্রকাশ করেছিল, তারমধ্যে ছিল, সুপরিচিত ভিক্টোরিয়ান ভৌতিক গল্প যেমন- চার্লস ডিকেন্স এর "দ্য সিগন্যালম্যান" এবং মিসেস ওলিফ্যান্ট এর  "ওপেন ডোর"। আগাথা ক্রিস্টির "দ্য লাস্ট সেন্স", নভেম্বর ১৯২৬ সংখ্যায় প্রকাশিত হয়েছিল,"দ্য উইমেন হু স্টোল অ্যা ঘোষ্ট" শিরোনামে, এবং এইচ জি ওয়েলস এর ছয়টি গল্প পুনর্মুদ্রণ হয়েছিল যেমন "দ্য রেড রুম" এবং পাঠকদের কাছে ভৌতিক গল্প হিসেবে কম সাড়া জাগানো " পোলক এন্ড পোরহম্যান"। আর্থার কোনান ডয়েল এর "দ্য ক্যাপ্টেন অব দ্য পোলস্টার" এপ্রিল ১৯৩১ সংখ্যায় এবং মার্চ ১৯৩০ সালে নন ফিকশন "হুডিনি'স লাস্ট এস্কেপ" প্রকাশিত হয়। ম্যাকডাফেন , যুক্তরাজ্যের প্রকাশক ওয়াল্টার হাচিন্সন এর সাথে একটি চুক্তি করেন যাতে যুক্তরাজ্যে হাচিন্সন প্রকাশিত পাল্প  "দ্য সভেরগিন ম্যাগাজিন" ও "মিষ্ট্রি-ষ্টোরি ম্যাগাজিন" এর সাথে উপযুক্ত মানের লেখা বিনিময় করা হত, এর ফলে অনেক লেখাই আটলান্টিকের উভয় প্রান্তে প্রকাশিত হত।


title: ঘোস্ট স্টোরিস (ম্যাগাজিন)

text: পত্রিকাটি প্রাথমিকভাবে সফল হলেও, শীঘ্রই এর বিক্রি কমতে থাকে এবং ১৯৩০ সালের মার্চে হেরল্ড হারসে, ম্যাকডাফেন এর কাছ থেকে পত্রিকাটি কিনে নেন এবং সম্পাদনা শুরু করেন। কিন্তু তিনি পত্রিকাটির সৌভাগ্য ফিরিয়ে আনতে পারেননি। ১৯৩১ সালে প্রকাশনা দ্বিমাসিক করা হয়। এবং তিনটি সংখ্যা পরেই পত্রিকার প্রকাশনা বন্ধ হয়ে যায়। পাঠকদের উদাসিনতার মুল কারণ ছিল, বিষয়বস্তুর সীমাবদ্ধতার কারণে কাহিনী গুলোর পরিনতি আগেই আনুমান করা যেত। শেষ সংখ্যাটির তারিখ ছিল ডিসেম্বর ১৯৩১/ জানুয়ারি ১৯৩২।


title: ঘোস্ট স্টোরিস (ম্যাগাজিন)

text: "ঘোস্ট স্টোরিস" বারনার ম্যাকডাফেন কর্তৃক প্রকাশিত, কনস্ট্রাকটিভ পাবলিশিং কোং, ডুনেলিন, নিউ জার্সি কর্তৃক মুদ্রিত হত মার্চ ১৯৩০ সংখ্যা পর্যন্ত। তারপর এটি নিউ ইয়র্ক এর গুড ষ্টোরি ম্যাগাজিন কিনে নেয়, যা হ্যারল্ড হারসে দ্বারা পরিচালিত হত, যিনি ছিলেন "দ্য থ্রিল বুক" এর প্রথম দিকের সম্পাদক। ম্যাকডাফেন এর মালিকানাধীন সময়ে কনস্ট্রাকটিভ পাবলিশিং কোং এর সম্পাদনা পরিচালক ছিলেন ফুলটন অরসেলার; তার সহকারী বৃন্দের মধ্যে যারা পত্রিকাটিতে কাজ করতেন তারা হলেন হ্যারি এ. কেলার, ডব্লিউ এডলফি রবার্টস, জর্জ বন্ড, ড্যানিয়েল হুইলার এবং আর্থার বি হল্যান্ড (ক্রম অনুসারে) তারা প্রত্যেকেই বছর খানেক ধরে সম্পাদনা করেছিলেন, যদিও প্রকৃত সময় অজানা। হারসে দায়িত্ব নিলে, তার সহকারী ছিলেন স্টুয়ার্ট পামার।.


title: ঘোস্ট স্টোরিস (ম্যাগাজিন)

text: পত্রিকাটি শুরু হয়েছিল আকর্ষণীয় বেডশিট ফরম্যাটে এবং জুলাই ১৯২৮ সংখ্যা হতে পাল্প ফরম্যাটে রূপান্তরিত হয়। এটি তার প্রকাশনার শেষ পর্যন্ত পাল্প ফরম্যাটেই ছিল শুধু মাত্র এপ্রিল থেকে ডিসেম্বর ১৯২৯ সালের আটটি সংখ্যা ছিল বৃহৎ পাল্প ফরম্যাটের। প্রতিটি ভলিউমে ছয়টি ইস্যু থাকত শুধু মাত্র শেয ভলিউমে চারটি ইস্যু ছিল। মূল্য ছিল ২৫ সেন্ট । এটা পাল্প ফরম্যাটে ১২৮ পৃষ্ঠায় প্রকাশিত হত এবং বেডশিট ও বৃহৎ পাল্প ফরম্যাটে ছিল ৯৬ পৃষ্ঠা।


title: ঘোস্ট স্টোরিস (ম্যাগাজিন)

text: দুটি পত্রিকা ছাড়া কোন সংকলনই সরাসরি "ঘোস্ট স্টোরিস" এর গল্প গুলো প্রকাশ করেনি :" ট্রু টুয়ালাইট টেলস" এবং "প্রাইস "ঘোস্ট স্টোরিস', দুটিই ছিল লীগস পাবলিকেশন্স এর প্রকাশনা, যা ছিল ম্যাকফাডেন-বারটেল এর সহযোগী প্রতিষ্ঠান, যাদের কাছে মূল গল্পগুলির স্বত্বাধিকার ছিল।" " ১৯৬৩ সালে "প্রাইস "ঘোস্ট স্টোরিস' একটি ইস্যু প্রকাশ করেছিল এবং "ট্রু টুয়ালাইট টেলস" ফল ১৯৬৩ এবং স্প্রিং ১৯৬৪ সালে দুটি ইস্যু প্রকাশ করেছিল। দুটিই ছিল ৯৬ পাতার বৃহৎ পাল্প ফরম্যাটে, মূল্য ছিল ৫০ সেন্ট। "ট্রু টুয়ালাইট টেলস" এর প্রথম ইস্যুটি সম্পাদনা করেছিলেন হেলেন গার্ডিনার, যিনি সম্ভবত "প্রাইস "ঘোস্ট স্টোরিস' ও সম্পাদনা করেছিলেন ; "ট্রু টুয়ালাইট টেলস" এর দ্বিতীয় ইস্যু সম্পাদনা করেছিলেন জন এম. উইলিয়ামস। দুটি পত্রিকারই আরো সংখ্যা থাকতে পারে তবে কোনটিরই সংখ্যাক্রম উল্ল্যেখ ছিল না।


title: সোহাগী ইউনিয়ন উচ্চ বিদ্যালয়

text: সোহাগী ইউনিয়ন উচ্চ বিদ্যালয় () হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়।


title: সোহাগী ইউনিয়ন উচ্চ বিদ্যালয়

text: সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে।


title: সোহাগী ইউনিয়ন উচ্চ বিদ্যালয়

text: ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।


title: সোহাগী ইউনিয়ন উচ্চ বিদ্যালয়

text: স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।


title: এনজো স্তায়োলা

text: এনজো স্তায়োলা (জন্ম: ১৫ নভেম্বর ১৯৩৯) একজন ইতালীয় অভিনেতা। যিনি ১৯৪৮ সালে মাত্র সাত বছর বয়সে ভিত্তোরিও দে সিকা পরিচালিত "লাদ্রি দি বিচিক্লেত্তে" সিনেমায় আন্তোনিও রিচ্চির পূত্র "ব্রুনো রিচ্চি"র ভূমিকায় অভিনয়ের জন্য সর্বাধিক পরিচিত এবং প্রশংসিত। এছাড়াও তিনি অন্যান্য সিনেমাতেও অভিনয় করেছেন ।


title: ময়মনসিংহের বিশ্ববিদ্যালয় ও বিদ্যালয়গুলোর তালিকা

text: এখানে বাংলাদেশ ময়মনসিংহ শহরের শিক্ষা প্রতিষ্ঠানসমূহের একটি তালিকা দেয়া হলও। জনসংখ্যা বৃদ্ধির সাথে সাথে এই শহরে শিক্ষা প্রতিষ্ঠানের সংখ্যাও বাড়ছে।


text: ময়মনসিংহ শারীরিক শিক্ষা কলেজ । মুক্তাগাছা মহাবিদ্যালয় (শহীদ স্মৃতি সরকারী কলেকলেজ,মুক্তাগাছা ।


title: পল্লী-সমাজ

text: পল্লী-সমাজ (প্রকাশকাল: জানুয়ারি, ১৯১৬) শরৎচন্দ্র চট্টোপাধ্যায় রচিত উপন্যাস। এই উপন্যাসে মোট উনিশটি পরিচ্ছেদ রয়েছে।


title: পল্লী-সমাজ

text: পল্লী-সমাজ উপন্যাসটির প্রথম নয়টি পরিচ্ছেদ ১৩২২ বঙ্গাব্দের আশ্বিন, অগ্রহায়ণ ও পৌষ সংখ্যায় ভারতবর্ষ মাসিক পত্রিকায় প্রকাশিত হয়। এই নয়টি পরিচ্ছেদে উপন্যাসটি শেষ করার কথা ভাবলেও শরৎচন্দ্র চট্টোপাধ্যায় পরে আরো দশটি পরিচ্ছেদ রচনা করেন, যা এক সঙ্গে ১৩২৩ বঙ্গাব্দের পৌষ সংখ্যায় ভারতবর্ষ মাসিক পত্রিকায় প্রকাশিত হয়। ১৯১৬ খ্রিস্টাব্দের ভারতবর্ষ পত্রিকার মালিক গুরুদাস চট্টোপাধ্যায় অ্যান্ড সন্স এই উনিশটি পরিচ্ছেদ পুস্তকাকারে প্রকাশ করেন।


title: ১৯৮৮ বাংলাদেশ ঘূর্ণিঝড়

text: ১৯৮৮ বাংলাদেশ ঘূর্ণিঝড় (যৌথ ঘূর্ণিঝড় সতর্কতা কেন্দ্র কর্তৃক ক্রান্তীয় ঘূর্ণিঝড় 04B হিসাবে মনোনীত) বাংলাদেশের ইতিহাসের অন্যতম বিধ্বংসী ঘূর্ণিঝড়। ১৯৮৮ সালে সংঘঠিত এই ঘূর্ণিঝড়ের ফলে দেশে যে বন্যা পরিস্থিতির সৃষ্টি হয়, তা বাংলাদেশের ইতিহাসে অন্যতম সর্বনাশা বন্যা হিসেবে পরিচিত। ২১ নভেম্বর মালাক্কা প্রণালীতে এই ক্রান্তীয় ঘূর্ণিঝড়ের উৎপত্তি হয়েছিল। শুরুতে এটি পশ্চিমগামী ছিল, এরপর গভীর নিম্নচাপ থেকে ক্রমান্বয়ে আন্দামান সাগরে এসে ঘূর্ণিঝড়ে পরিণত হয়। নভেম্বর ২৬ তারিখে, এটি তীব্র ঘূর্ণিঝড়ে রূপ নেয় এবং উত্তরদিকে ঘুরে যায়। ধীরে ধীরে, এর গতি তীব্রতর হয় এবং ১২৫ মাইল/ঘণ্টা (২০০কিমি/ঘণ্টা) বাতাসের গতিতে ২৯শে নভেম্বর বাংলাদেশ এবং পশ্চিমবঙ্গ সীমান্তের স্থলভূমিতে আঘাত করে। এই গতি বাংলাদেশের অভ্যন্তরে শক্তিশালী অবস্থা ধরে রাখে এবং এটি ৩০ নভেম্বর পর্যন্ত বাংলাদেশের মধ্যবর্তী অঞ্চলে মাঝারি ঘূর্ণিঝড় হিসাবে সক্রিয় ছিল।


title: ১৯৮৮ বাংলাদেশ ঘূর্ণিঝড়

text: ভয়ঙ্কর ঘূর্ণিঝড়ের ফলে বাংলাদেশ এবং পশ্চিমবঙ্গের উপকূলবর্তী এলাকায় ব্যপক ক্ষয়ক্ষতি হয়। ঘূর্ণিঝড়ের কারণে সর্বমোট ৬,২৪০ জনের মৃত্যু ঘটে, এরমধ্যে বাংলাদেশের ৫,৭০৮ জন এবং পশ্চিমবঙ্গের ৫৩৮ জন। অধিকাংশ মৃত্যু ঘটে প্রচণ্ড ঝড়ের কারণে, বাড়ি ভেঙ্গে পড়ে এবং আক্রান্ত অঞ্চলের বিদ্যুতের খুঁটি ভেঙ্গে তড়িতাহত হয়ে। উপকূলবর্তী এলাকায় প্রচণ্ড ঘূর্ণিঝড়ে প্রচুর অবকাঠামোগত ক্ষয়ক্ষতি হয় এবং বাংলাদেশের প্রায় ৭০% ফসল নষ্ট হয়ে যায়, যার পরিমাণ প্রায় ২২০,০০০ টন। সারা বাংলাদেশ বিদ্যুৎ বিচ্ছিন্ন হয়ে টেলিযোগাযোগ বিঘ্নিত হয়, বাংলাদেশের রাজধানী ঢাকায় ধ্বংসাবশেষের ফলে রাস্তা বন্ধ হয়ে যায় এবং বিদ্যুতের অভাবে পানির সংকট সৃষ্টি হয়েছিল।


title: ১৯৮৮ বাংলাদেশ ঘূর্ণিঝড়

text: নভেম্বর, ১৯৮৮ সালে, বঙ্গোপসাগরে শীতকালীন মৌসুমি বায়ুর প্রভাব ছিল, ফলে এই এলাকায় বায়ুমণ্ডলীয় চাপ কম হচ্ছিল এবং আর্দ্রতার সন্নিবেশ ঘটছিল। ১৯৮৮ সালের ঘূর্ণিঝড়ের পূর্বে বাংলাদেশে, মালয় উপদ্বীপ এলাকায় মৌসুমি বায়ুর প্রভাবে বন্যা হয়েছিল। ২১ নভেম্বর, ১৮:০০ ইউটিসি সময়ে নিম্নচাপ মালাক্কা প্রণালীতে উল্লেখযোগ্যরূপ ধারণ করে, যার ফলে যৌথ টাইফুন সতর্কতা কেন্দ্র খারাপ আবহাওয়ার সতর্কতা জারি করে এবং সংস্থাটি নতুন তৈরি ঘূর্ণিঝড় ঘনিষ্ঠভাবে পর্যবেক্ষণ শুরু করে। পরবর্তী কয়েকদিনে, নিম্নচাপটি পশ্চিম-উত্তরপশ্চিম দিকে আন্দামান সাগরের দিকে অগ্রসর হয়। অপরিণত ঝড়টি অল্প সময়েই দ্রুত সংঘটিত হয় এবং এর কেন্দ্রে তীব্রতা বৃদ্ধি পায়। এই উন্নতি, স্যাটেলাইট তীব্রতা পরিমাপে একটি শক্তিশালী ঘূর্ণিঝড়ের ইঙ্গিত দেয়; এর ফলে ২৩ নভেম্বর, ইউটিসি সময় ১৮:৩০ সময়ে যৌথ টাইফুন সতর্কতা কেন্দ্র দ্রুত ক্রান্তীয় ঘূর্ণিঝড় গঠনের সতর্কতা জারি করে। পরের দিন ০৬:০০ সময়ে ক্রান্তীয় ঘূর্ণিঝড় আরও শক্তিশালী হয় এবং 04B -এ উন্নীত হয়; যাইহোক, ঘূর্ণিঝড়ের সঠিক অবস্থান নির্ণয়কারী ধাপসমূহ, যা ঘূর্ণিঝড়ের বিস্তারিত সঠিক অবস্থান পুনর্বিবেচনা সাপেক্ষে, নির্দেশ করে যে, ৬ ঘণ্টা পড়ে এটি ক্রান্তীয় ঘূর্ণিঝড়ের তীব্রতা লাভ করে।


title: ১৯৮৮ বাংলাদেশ ঘূর্ণিঝড়

text: ক্রান্তীয় ঘূর্ণিঝড় হিসাবে উন্নীত হওয়ার পরে, এটির গতি কমে যায় এবং আরও পশ্চিমে বঙ্গোপসাগরের দিকে অগ্রসর হয়। ধীরে ধীরে শক্তি বৃদ্ধি করে ২৬ নভেম্বরের ইউটিসি ০০:০০ সময়ে এটি টাইফুনের তীব্রতা লাভ করে। এই শক্তি লাভের অল্প সময় পরে, এই টাইফুন ইন্দোচীনকে কেন্দ্র করে পশ্চিম উপকূল দিয়ে উত্তরদিকে ঘুরে যায়। বিস্তৃত উপকূলের কারণে, ক্রান্তীয় ঘূর্ণিঝড়টি উত্তরপূর্বের পরিবর্তে উত্তর দিকে ধাবিত হচ্ছিল। ধারাবাহিক তীব্রতা অব্যাহত রেখে ঝড়টি বাংলাদেশ এবং পূর্ব ভারত উপকূলের দিকে অগ্রসর হতে থাকে। ২৯ নভেম্বর, ইউটিসি ১২:০০ সময়ে ঘূর্ণিঝড়টি বাংলাদেশ এবং পশ্চিমবঙ্গ সীমান্তের হুগলী নদীর মুখে স্থলভাগে আঘাত হানে। এই সময়ে যৌথ টাইফুন সতর্কতা কেন্দ্রের বিশ্লেষণ অনুযায়ী, এর সর্বোচ্চ গতিবেগ ছিল ঘণ্টায় ২০০ কিমি (ঘণ্টায় ১২৫ মাইল); এটি ছিল ঘূর্ণিঝড়ের সর্বোচ্চ তীব্রতা। স্থলভূমিতে আঘাতের পরে, ঘূর্ণিঝড়টি বাংলাদেশে ক্রমশ দুর্বল হয়ে যায় এবং ৩০ নভেম্বরে এর সর্বশেষ গতিবেগ ছিল ১১০ কিমি প্রতি ঘণ্টা (৭০ মাইল প্রতি ঘণ্টা)।


title: ১৯৮৮ বাংলাদেশ ঘূর্ণিঝড়

text: ১৯৮৮ সালের এই ঘূর্ণিঝড়, বছরের শুরুতে হওয়া ব্যাপক বন্যা থেকে পুনরুদ্ধারের প্রক্রিয়া থমকে দেয়। এটি, বন্যার ক্ষয়ক্ষতির সাথে অতিরিক্ত ক্ষয়ক্ষতি সৃষ্টি করে। ঘূর্ণিঝড় আঘাত হানার দুই দিন আগে থেকেই, বাংলাদেশের রাষ্ট্রীয় বেতার এবং টেলিভিশনে ক্রমাগত সতর্কতা সংকেত প্রচার করা হয় ও উপকূলীয় এলাকার বিপন্ন জনগণকে নিরাপদ আশ্রয়ে যাওয়ার আহবান জানানো হয়।


title: ১৯৮৮ বাংলাদেশ ঘূর্ণিঝড়

text: ঘূর্ণিঝড়টি বাংলাদেশের বাগেরহাট, বরগুনা, ভোলা, যশোর, খুলনা, পটুয়াখালী এবং সাতক্ষীরা জেলা, সেই সাথে সুন্দরবনের ব্যাপক ক্ষয়ক্ষতি করে। ২ মিটার (৬.৬ ফুট) উচ্চতাবিশিষ্ট জলোচ্ছ্বাস বাংলাদেশের উপকূলে আঘাত করে এবং এ কারণে মংলা বন্দর সাময়িকভাবে বন্ধ করে দিতে হয়, যেখানে ৯ জন মারা যায়। ঘূর্ণিঝড়টি উপকূলে ৪.৫ মিটার (১৫ ফুট) ঢেউয়ের সৃষ্টি করে। ২২টি নৌযান, বার্জ এবং শতাধিক মাছ ধরা নৌকা উত্তাল সাগর এবং ঝড়ো বাতাসে ডুবে যায়। ₤ ২ মিলিয়ন (ইউএস$৩.৭ মিলিয়ন) মুল্যের পণ্যবাহী অন্য ৩৭টি জাহাজ ডাঙ্গায় উঠে যায়। তীর থেকে প্রায় ২০০ কিমি. (১২০ মাইল) দূরে সিঙ্গাপুরের পতাকাবাহি জাহাজ "পুমরি" সাগরে ডুবে যায়, এতে ১৯ জন মারা যায়। প্রথমে খুব অল্প সংখ্যক খবর প্রকাশিত হলেও ঝড়ের ফলে ৫,৭০৮ জনের মৃত্যু হয়। অধিক সংখ্যক মৃত্যুর পরেও, বাংলাদেশ সরকার দাবি করে, আগাম সতর্কতার কারনে মৃত্যু কমানো হয়েছিল। অধিকাংশ মৃত্যুর জন্য খারাপ যোগাযোগ ব্যবস্থাকে দায়ী করা হয়, যার ফলে, প্রত্যন্ত অঞ্চলে সতর্ক বার্তা পৌঁছানো যায়নি। অন্যান্য মৃত্যুর কারণের মধ্যে আছে, বৈদ্যুতিক খুঁটি ভেঙ্গে পড়ে, বিদ্যুয়াতিত হয়ে এবং ঘরবাড়ি ভেঙ্গে পড়ে, এবং অধিকাংশ মৃত্যু ঘটে খুলনা জেলায়। খুলনাতে বৈদ্যুতিক খুঁটি বাড়ির উপর ভেঙ্গে পড়ে নয় জন মারা যায়। শুধুমাত্র দুবলার চরে কয়েকশ লাশ পাওয়া গিয়েছিল। সাতক্ষীরায় প্রচণ্ড ঝড়ে উড়ন্ত ধ্বংসাবশেষের আঘাতে প্রায় ১০০ লোক মারা যায়। নিহতের পাশাপাশি, পায় ৩০ লাখ লোক ঘরহীন হয়ে পড়ে।


title: ১৯৮৮ বাংলাদেশ ঘূর্ণিঝড়

text: ঝড়ের ফলে প্রায় ৩৩,০০০ গবাদিপশু মারা যায় এবং নভেম্বর-ডিসেম্বর ধান কাটার সময় হওয়ায়, ফসলের ব্যাপক ক্ষয়ক্ষতি হয়। বাগেরহাট, ভোলা, খুলনা এবং সাতক্ষীরা জেলা এবং কক্সবাজারের প্রায় ১,৭৪,০০০ হেক্টর জমির ফসল নষ্ট হয়। প্রায় ২,২০,০০০ মেট্রিকটন পরিমাণ ফসল নষ্ট হয়, হিসাবমতে, প্রায় ৭০% শস্য ঘরে তোলার জন্য প্রস্তুত ছিল। গোটা দেশে অবকাঠামোর ব্যাপক ক্ষতি হয়। ঝড়ের ফলে মাটির ও খড়ের ঘর এবং স্কুল কলেজ ধ্বংস হয়ে যায়। কমপক্ষে ১৬টি জেলা এবং চারটি উপকূলীয় জেলার টেলিযোগাযোগ এবং বিদ্যুৎ ব্যবস্থা বিঘ্নিত হয়। রাজধানী ঢাকায় ১২০ কিমি. বেগের ঝড়ের কারনে বিদ্যুৎ ব্যাবস্থা বিঘ্নিত হয় এবং ধ্বংসবশাসের কারনে রাস্তা বন্ধ হয়ে যায়। বিদ্যুৎ ব্যাবস্থা বিঘ্নিত হওয়ার কারণে শহরের পানি সরবরাহে বিঘ্ন ঘটে। শ্যামনগর উপজেলার মাটি এবং খড়ের সকল ঘর ধ্বংস হয়ে যায়। সবমিলিয়ে, সরকারি হিসাবে সারাদেশে প্রায় ৫০,০০০ ঘরবাড়ি ধ্বংস হয়। তবে, নিরপেক্ষ তদন্ত আরও বেশি অনুমান করেছিল, তাদের হিসাবে ১০ লাখ ঘরবাড়ি, উপকূলীয় এলাকার ৬০~৭০% ঘরবাড়ি ধ্বংস হয়, যার ফলে প্রায় ৭০ লাখ লোক গৃহহীন হয়ে পড়ে।


title: ১৯৮৮ বাংলাদেশ ঘূর্ণিঝড়

text: পার্শ্ববর্তী ভারতের পশ্চিমবঙ্গে, নিহতের সংখ্যা নিয়ে সরকারি এবং পত্রিকার হিসাবে ব্যাপক পার্থক্য ধরা পড়ে, যেখানে সরকারিভাবে নিহতের সংখ্যা কম দেখানো হয়েছে বলে খবরে প্রকাশ পায়। কলকাতা পুলিশ যেখানে নিহতের সংখ্যা ২১০ বলেছিল, সেসময় বিভিন্ন সংবাদ সংস্থা মৃতের সংখ্যা প্রায় ৫০০ প্রচার করে। পরে, সরকারিভাবে পশ্চিমবঙ্গে মৃতের সংখ্যা বেড়ে দাঁড়ায় ২৩৮-এ। হতাহতের বাইরে, প্রায় ৫৭,৬০৪ টি গবাদিপশু মারা যায় পশ্চিমবঙ্গে মোট ক্ষতির পরিমাণ দাঁড়ায় প্রায় ১ কোটি ৩০ লাখ মার্কিন ডলার।


title: ১৯৮৮ বাংলাদেশ ঘূর্ণিঝড়

text: ঘূর্ণিঝড় অতিক্রমের পর বাংলাদেশ রেড ক্রিসেন্ট সোসাইটি উদ্ধার তৎপরতা শুরু করে এবং উপকূল এলাকায় খাবার ও অন্যান্য সহায়তা সরবরাহ শুরু করে। বাংলাদেশ সেনাবাহিনী এবং বেসরকারি সংস্থাসমূহ বিমানযোগে ও পানিবাহিত ত্রাণ তৎপরতা শুরু করে, যদিও দুর্যোগপূর্ণ আবহাওয়ার কারনে শুরুতে হেলিকপ্টার চালানো বন্ধ থাকে। বাংলাদেশ নৌ বাহিনী ও ভারতীয় নৌবাহিনী উভয়ই মিলে বঙ্গোপসাগরের উত্তর উপকূলে সহস্রাধিক মাছ ধরার নৌকা এবং নিখোঁজ উপকূলবাসীর অনুসন্ধান শুরু করে। ব্যাপক দুর্যোগের কারণে, বাংলাদেশ সরকার আন্তর্জাতিক সহায়তা কামনা করে, বিশেষত জাপান ও কানাডা থেকে, যারা বাংলাদেশের আগের দুর্যোগে ব্যাপক সহায়তা দিয়েছিল। নেদারল্যান্ডস সরকার ইউএস$ ৩,৭০,০০০ সাহায্য করে, যা ঝড় পরবর্তী ত্রাণ হিসাবে ব্যবহার করা হয়। লর্ড সিমন আর্থার, তৎকালীন ব্রিটিশ পররাষ্ট্র প্রতিমন্ত্রী, বাংলাদেশের আক্রান্ত উপকূল এলাকায় তিনদিনের একটি সফরে আসেন এবং পরে স্বেচ্ছাসেবী ত্রাণ সংস্থা ₤৩,০০,০০০ পাউন্ড প্রদান করেন বাংলাদেশে ত্রান তৎপরতা চালানোর জন্য। তৎকালীন রাষ্ট্রপতি হুসেইন মুহাম্মদ এরশাদ খুলনা এবং বাগেরহাটের সবচেয়ে ক্ষতিগ্রস্ত এলাকা পরিদর্শন করেন। তার পরিদর্শনের পর, এরশাদ প্রশাসন, ত্রাণ বিশেষজ্ঞসহ জাতীয় দুর্যোগ কমিটি গঠন করে, ত্রাণ এবং পুনর্বাসন কাজ তদারক করার জন্য।


title: খাপলু প্রাসাদ

text: খাপলু প্রাসাদ (; ) স্থানীয়ভাবে যাবগো খার নামে পরিচিত। যার অর্থঃ ছাদের উপর দুর্গ। এটি একটি পুরাতন দুর্গ এবং প্রাসাদ যা পাকিস্তান শাসিত কাশ্মীর এর বালিস্তান'র খাপলুতে অবস্থিত। প্রাসাদটি একটি ঐতিহ্যবাহী স্থাপত্য এবং পর্যটকদের ভ্রমণের জন্য একটি আকর্ষণীয় স্থান হিসেবে বিবেচিত। ১৯ শতকের মাঝামাঝি সময়ে কাছাকাছি স্থানের কোনো একটি দুর্গের পরিবর্তে এই প্রাসাদটি স্থাপিত হয়। এটি খাপলুর রাজার বাসস্থান হিসেবে ব্যবহার করা হতো।


title: খাপলু প্রাসাদ

text: ২০০৫ থেকে ২০১১ সালে প্রাসাদটির অসুরক্ষিত এবং অনিরাপদ অবস্থার কারণে এটি আগা খান ট্রাস্ট ফর কালচার নামক একটি পুনঃনির্মাণ প্রকল্পের আওতায় চলে যায় এবং পরবর্তীতে প্রকল্পটি প্রাসাদটির পুনঃনির্মাণ সম্পন্ন করে। উক্ত প্রকল্পটি আগা খান হিস্ট্রিক সিটিজ প্রোগ্রাম এর আওতাধীন। বর্তমানে প্রাসাদটি একটি হোটেল ঘর হিসেবে ব্যবহার হয়। সেরেনা হোটেল এবং বালিস্তানের ইতিহাস, ঐতিহ্য বর্ণনাকারী একটি হোটেল এটি পরিচালনা করে।


title: খাপলু প্রাসাদ

text: খাপলু শহরটি বালিস্তানের পূর্বাংশে অবস্থিত এবং এর উচ্চতা সমুদ্রপৃষ্ঠ থেকে ২,৬০০ মিটার (৮,৫০০ফুট) উপরে অবস্থিত। খাপলু হলো ঘানচি জেলার প্রশাসনিক রাজধানী। সিন্ধু নদ'র একটি উপনদী শ্যোক নদী, খাপলু শহরের মধ্য দিয়ে এবং লাদাখ এর প্রাচীন বাণিজ্যপথ দিয়ে বয়ে গেছে। খাপলু প্রাসাদটি খাপলু শহরের উত্তরে এবং শ্যোক নদীর দক্ষীণে কারাকোরাম অঞ্চলের উচ্চ পর্বতের সামনে অবস্থিত। প্রাসাদের পিছনে অবস্থিত একটি গিরিখাতের মধ্য দিয়ে স্কার্দু জেলার পারি গ্রামে স্থানান্তরিত হওয়া যায়।


title: খাপলু প্রাসাদ

text: কাশমিরের দর্গা আক্রমণ করার পর ১৮৪০ সালে খাপলুর যাবগো রাজা দৌলত আলি খান সরকারের দুর্গ স্থানান্তরিত করার সিদ্ধান্ত নেন এবং এই কারণেই তিনি খাপলু প্রাসাদ প্রতিষ্ঠা করেন। সমুদ্রের পাশ্ববর্তী অঞ্চলে বড় পাথর ডলনের মাধ্যমে প্রাসাদ তৈরীর স্থান নির্বাচন করা হয়েছিল। পাথর ডলন ডকসাই গ্রামে সমাপ্ত হয়েছিল এবং সেখানেই প্রাসাদটি তৈরী করা হয়। প্রাথমিক দুর্গ বর্তমানে অবস্থিত প্রাসাদের পাশেই ছিল। পুরাতন দুর্গের পরিবর্তে খাপলু প্রাসাদ তৈরী করা হয়েছিল এবং তৈরীর কাজ শেষ হবার পর এটি রাজকীয় বাসভবনে পরিণত হয়েছিল। জেইন ই ডানকান এর বক্তব্য অনুসারে, খাপলুর জনগণ প্রাসাদটির পার্শ্ববর্তী এলাকায় বসবাস করতো। খাপলু প্রাসাদের সীমানার বাইরে তাদের ঘর নির্মাণের কোনো অনুমতি ছিলনা। কাশমিরের মহারাজা যখন খাপলু ও অন্যান্য প্রতিবেশী অঞ্চল দখল করেন এবং প্রতিবেশী অঞ্চলের শাকদের মধ্যে সংঘাতের বিরতি দেন তখন উক্ত নিয়ম (খাপলুর পার্শ্ববর্তী এলাকায় বসবাস) বদলে গেল।


title: খাপলু প্রাসাদ

text: ১৫৯০-এর দশকে খাপলু অঞ্চলের পূর্ববর্তী দুর্গে পানি পরিচালনা বন্ধ করার মাধ্যমে খাপলু বিজয়ের পর মাকপন বংশের মুরাদ খান তথা বালিস্তানের শাসক উক্ত দুর্গটি দখল করে নেন। খাপলুর যাবগো বংশের ৬২তম শাসক রহিম খানের আত্মসমর্পণের পরে মুরাদ খান ৩ মাস ধরে দুর্গটি অবরোধ করে রাখে। ১৬৬০ এবং ১৬৭৪ সালে পুনরায় প্রাসাদটি আক্রমণকারীদের পদানত হয়।


title: খাপলু প্রাসাদ

text: যাবগো উত্তরপুরুষরা ১৯৭২ সালে পূর্বের রাজার শাসন পতনের পর আবার তাদের রাজ্যে বসবাস শুরু করেন। শেষ খাপলু রাজা ছিলেন ফতেহ আলী খান যিনি ১৯৮৩ সালে মৃত্যুবরণ করেন।


title: খাপলু প্রাসাদ

text: প্রাসাদটি বালিস্তান এবং কাশ্মীরের কর্মীদের সাহায্যে তৈরী হয়েছিল। একাধিক অঞ্চলের সীমান্তে অবস্থানের কারণে প্রাসাদটি তিব্বত, কাশ্মীর, লাদাখ, বালিস্তান, মধ্য এশিয়াকে প্রভাবিত করছে।


title: খাপলু প্রাসাদ

text: প্রাসাদ ভবনটি চার তলা বিশিষ্ট এবং এটি কাঠ, কাদার ইট, কাদামাটি এবং হামানদিস্তা দিয়ে গঠিত। যাবগো বংশের রাজা হাতিম খান বালিস্তানের অধিকাংশ অঞ্চল জয়ের পর স্কার্দুর প্রাসদ প্রবেশের দুর্গে একটি কাঠের গেইট তৈরী করেছিলেন। মুল গেইটের প্যাসেজ যা পূর্বে স্থিতীশীল ছিল, প্রাসাদটির উঠোনে নিয়ে যায়। উঠোনটি যাবগো রাজার সময়ে গানের অনুষ্ঠানের জন্য ব্যবহার করা হতো। রাজবাড়ির কাঠের সিলিং  বাটালি এবং নকশা  ব্যবহার করে তৈরী করা হয়েছল। কোনো খিল ব্যবহার করা হয়নি। সবচেয়ে উপরের তলার একটি হল লেইজার রুম হিসেবে ব্যবহার হতো এবং সেখান থেকে কারোরাম পর্বত অঞ্চল এবং আশেপাশের বন্যভূমি দেখা যেত। এছাড়াও প্রাসাদটিতে রাজকীয় মিটিং রুম (ছোগরাফটাল), রাজকীয় ঝুল-বারান্দা (ছোগজারোখ), রাজকন্যার ড্রেসিং রুম (লাইনাখাং) এবং রাণির রুম সহ অনেক লক্ষ্য করার মতো রুম রয়েছে।


title: খাপলু প্রাসাদ

text: প্রাসাদের নতুন সংস্কারের পর বাসযোগ্য অঞ্চলের একাংশ সেরেনা হোটেল এবং ৩৫ টি স্থানীয় পরিবারের আওতায় হোটেল হিসেবে ব্যবহার হচ্ছে। হোটেলটির ২১ টি রুম রয়েছে। এর মধ্যে ৬ টি প্রাসাদ ভবনের অভ্যন্তরে অবস্থিত এবং এসব রুমের আয়ের ৭০ শতাংশ ব্যয় করা হয় খাপলু অঞ্চলের উন্নয়নের জন্য। অন্যান্য অঞ্চলগুলো জাদুঘর হিসেবে ব্যবহার হচ্ছে।


title: খাপলু প্রাসাদ

text: খাপলু প্রাসাদ হলো বালিস্তানের ২য় প্রাসাদ যা আগা খান ট্রাস্ট ফর কালচার দ্বারা পুনঃসংস্কার হয়েছে। প্রাসাদটির পুনঃনির্মাণ কাজ ২০০৫ সালে শুরু হয়েছিল এবং শেষ হয় ২০১১ সালে। প্রকল্পটি নরওয়েইয়ান মিনিস্ট্রি অব্ ফরেইন এফেয়ার্স দ্বারা ইসলামাবাদে অবস্থিত  নরওয়ের দূতাবাসের মাধ্যমে প্রতিষ্ঠিত হয়। দুর্গের অভ্যন্তরীণ বালতি সংস্কৃতি প্রদর্শনের জন্য ইউ. এস. এইড সাহায্য করেছিল। প্রদর্শন কেন্দ্রটি প্রাসাদের ৩ ভাগের ২ ভাগ জুড়ে আছে। প্রাসাদ পুনঃসংস্কারের কাজ ৪০০ স্থানীয় পরিবার এবং কর্মচারীদের সাহায্যে এবং কর্মোদ্যোগে সম্পন্ন হয়। জরিপটি পুনঃসংস্কার স্থানের চারপাশের অঞ্চলে করা হয়ছিল। ২০০৫ সালে এই জরিপ শুরু হয়। জরিপ করার জন্য ইলেক্ট্রনিক যন্ত্রপাতি ব্যবহার করা হয়েছিল। জরিপটি প্রাসাদটির জরজীর্ণ একটি অংশের আদি অবস্থা খুঁজতে সাহায্য করেছিল। ভেনিস চাটারের স্ট্যান্ডার্ডস ফর রিস্টোরেশনের মাধ্যমে পুনঃসংস্কার প্রকল্প সম্পন্ন হয়েছিল। প্রাসাদটি পুনঃনির্মাণের জন্য যেসব জিনিস ব্যবহার হয়েছিল সেসবের মূল্য ছিল ৩০ মিলিয়ন রূপি এবং সকল শ্রমিকের  মোট মজুরির পরিমাণ ছিল ২৫ মিলিয়ন রূপি।


title: খাপলু প্রাসাদ

text: খাপলু প্রাসাদের পুনঃসংস্কার এবং রক্ষণাবেক্ষণের কাজটির কারণে অর্থনৈতিক এবং স্থানীয় অঞ্চলের উপর প্রভাব ভার্জিন হলিডেজ্ দ্বারা প্রশংসিত হয়। প্রাসাদটি ২০১২ সালে 'দারিদ্র বিমোচন' ক্যাটাগরিতে ভার্জিন হলিডেজ রেসপনসিবল ট্যুরিজম এওয়ার্ড পায়। ২০১৩ সালে ইউনেস্কো দ্বারা প্রাসাদটি পুরষ্কৃত হয়।


title: খাপলু প্রাসাদ

text: বিখ্যাত ধারাবাহিক নাটক দায়ার-এ-দিল খাপলু দুর্গতেই করা হয়েছিল।


title: চৌরঙ্গি

text: চৌরঙ্গী হল ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের একটি অঞ্চল। এই অঞ্চলের পশ্চিম দিকে জওহরলাল নেহেরু রোড (আগেকার নাম চৌরঙ্গী রোড) অবস্থিত। চৌরঙ্গী কলকাতার একটি ইতিহাস-সমৃদ্ধ এলাকা। এটি একটি বাণিজ্যকেন্দ্র তথা হোটেল-বিনোদন কেন্দ্র।


title: চৌরঙ্গি

text: ‘চৌরঙ্গী’ নামটির উৎপত্তি গবেষকদের মধ্যে মতভেদ আছে। প্রচলিত কিংবদন্তি অনুসারে, চৌরঙ্গী গিরি নামে এক সন্ন্যাসীর নামানুসারে এই অঞ্চলের নামকরণ হয় চৌরঙ্গী। এই সন্ন্যাসীই হিন্দু দেবী কালীর একটি মুখাবয়ব পেয়ে আদি কালীঘাট মন্দিরটি প্রতিষ্ঠা করেছিলেন।


title: চৌরঙ্গি

text: সপ্তদশ শতাব্দী বা তারও আগে অধুনা ময়দান ও এসপ্ল্যানেড ছিল ব্যাঘ্র-সংকুল জঙ্গল। এর পশ্চিম দিকে একটি প্রাচীন রাস্তা অবস্থিত ছিল। সাবর্ণ রায়চৌধুরী পরিবার বড়িশা থেকে হালিশহর পর্যন্ত এই রাস্তাটি নির্মাণ করেছিলেন। তার ওধারে ছিল “পুকুর, জলাভূমি ও ধানক্ষেত। তার মধ্যে এখানে ওখানে জেলে, পাখির বাজিকর, কাঠুরিয়া, তাঁতি ও জেলেদের কুটির। সেখানেই তিনটি ছোটো গ্রাম ছিল – চৌরঙ্গী, বিরজি ও কোলিম্বা।


title: চৌরঙ্গি

text: ১৭১৭ সালে চৌরঙ্গী ছিল জলাভূমি-আকীর্ণ ধানক্ষেত ও বাঁশঝাড়ে ভরা একটি ছোটো গ্রাম। সেই গ্রামে এখানে ওখানে ছোটো ছোটো কুঁড়েঘর দেখা যেত। একটি জঙ্গল দ্বারা গ্রামটি গোবিন্দপুর গ্রাম থেকে বিচ্ছিন্ন ছিল। কথিত আছে, ওয়ারেন হেস্টিংস সেই জঙ্গলে হাতি নিয়ে শিকার করতে আসতেন। অধুনা ময়দানের দক্ষিণ-পূর্ব কোণ, ভিক্টোরিয়া মেমোরিয়াল হল ও রবীন্দ্রসদন এলাকাটি ছিল বিরজি গ্রাম। খরমুজার নাম থেকে কোলিম্বা গ্রামের নামটি এসেছিল।


title: চৌরঙ্গি

text: পলাশির যুদ্ধে ব্রিটিশদের জয়ের পর ব্রিটিশদের শক্তি বৃদ্ধি পায়। ১৭৫৮ সালে তারা নতুন ফোর্ট উইলিয়াম দুর্গ নির্মাণের কাজ শুরু করে। কলকাতার ইউরোপীয় অধিবাসীরা তাঁদের বসত এলাকার পুরনো গণ্ডী ছাড়িয়ে ময়দানের বাইরের দিকে বসবাস করতে শুরু করে। অষ্টাদশ শতাব্দীর মধ্যভাগে ইংরেজরা চৌরঙ্গীতে বড়ো বড়ো অট্টালিকা নির্মাণ করতে শুরু করে। এর ফলে কলকাতা ‘প্রাসাদ নগরী’ তকমা পায়।


title: চৌরঙ্গি

text: কলকাতার প্রথম পাকা রাস্তা চিৎপুর রোড (অধুনা রবীন্দ্র সরণি) নির্মিত হয় ১৮৩৯ সালে। ১৮৫৭ সালের ৬ জুলাই সন্ধ্যাবেলা চৌরঙ্গী অঞ্চল ওরিয়েন্টাল গ্যাস কোম্পানির দ্বারা গ্যাসের আলোয় সজ্জিত হয়। ১৮৫৮ সালে চৌরঙ্গীতেই প্রথম ফুটপাথ নির্মাণ শুরু হয়। ফুটপাথগুলি তৈরি হয়েছিল গ্যাস বাতিস্তম্ভ স্থাপনের সুবিধার্থে। এই সময় ব্যবসায়ীরা আপত্তি জানিয়েছিল। কারণ তাদের খদ্দেরদের গাড়ি দোকানের থেকে অনেকটা দূরে রাখতে হচ্ছিল।


title: চৌরঙ্গি

text: ‘চৌরঙ্গীর’ রাস্তাটি দক্ষিণে লোয়ার সার্কুলার রোড (অধুনা আচার্য জগদীশচন্দ্র বসু রোড) থেকে উত্তরে ধর্মতলা পর্যন্ত প্রসারিত ছিল। পুরনো মানচিত্র অনুসারে, চৌরঙ্গী ছিল একটি অঞ্চল, কোনো রাস্তা নয়। কর্নেল মার্ক উড ১৭৮৪ সালে যে মানচিত্রটি অঙ্কন করেছিলেন, তাতে রাস্তাটির নাম ছিল ‘রোড টু চৌরঙ্গী’। পার্ক স্ট্রিটের দক্ষিণাংশের অঞ্চলটির নাম দেওয়া হয়েছিল ‘চৌরঙ্গী’। যদিও ১৭৯৪ সালে আপজনের মানচিত্রে এই অঞ্চলটির নামকরণ করা হয়েছিল ডিহি বিরজি এবং চৌরঙ্গীর সীমানাটি ছিল পূর্বে সার্কুলার রোড, দক্ষিণে পার্ক স্ট্রিট, উত্তরে কোলিঙ্গা ও পশ্চিমে ‘রোড টু চৌরঙ্গী’র একটি অংশ।


title: চৌরঙ্গি

text:
‘রোড টু চৌরঙ্গী’তে দক্ষিণ থেকে উত্তরে আসতে প্রথম যে ক্রসিংটি পড়ে, সেটি থিয়েটার রোডের (বর্তমান নাম শেকসপিয়র সরণি) সঙ্গে। ১৮১৩ থেকে ১৮৩৯ সাল পর্যন্ত এখানে একটি থিয়েটার ছিল। একটি অগ্নিকাণ্ডে সেটি ধ্বংসপ্রাপ্ত হয়েছে। পরের ক্রসিংটি হ্যারিংটন স্ট্রিটের (বর্তমান নাম হো চি মিন সরণি) সঙ্গে। এই রাস্তাটির নামকরণ করা হয়েছিল সদর আদালতের বিচারক জন হারবার্ট হ্যারিংটনের নামানুসারে। এরপরের ক্রসিংটি মিডলটন স্ট্রিটের সঙ্গে। এই রাস্তাটির নামকরণ করা হয় কলকাতার প্রথম বিশপ (১৮১৪-১৮২২) টমাস ফ্যানশ মিডলটনের নামানুসারে। এই রাস্তায় আরও খানিকটা গেলে পাওয়া যায় বেঙ্গল ক্লাব। এই ক্লাবের ভবনটি অতীতে টমাস ব্যাবিংটন ম্যাকাউলির বাসভবন ছিল। বেঙ্গল ক্লাবের পিছনে রয়েছে রাসেল স্ট্রিট (বর্তমান নাম আনন্দীলাল পোদ্দার সরণি)। রাস্তাটির নামকরণ করা হয়েছিল সুপ্রিম কোর্টের মুখ্য বিচারপতি (১৮০৬-১৮১৩) স্যার হেনরি রাসেলের নামানুসারে।
এরপরের ক্রসিংটি হল পার্ক স্ট্রিটের (বর্তমান নাম মাদার টেরেসা সরণি) সঙ্গে। এই ক্রসিংয়েই এশিয়াটিক সোসাইটি অবস্থিত। ১৭৬০ সালের আগেকার ম্যাপগুলিতে পার্ক স্ট্রিট দেখা যায় না। ১৭৯৪ সালে অঙ্কিত আপজনের মানচিত্রে এটিকে ‘বেরিয়াল-গ্রাউন্ড রোড’ বলা হয়েছে। যার অর্থ, এটি সার্কুলার রোডের পাশে অবস্থিত কবরখানা পর্যন্ত প্রসারিত ছিল। মিডলটন রোর স্যার এলাইজা ইম্পলের বাড়িটিতে এখন লোরেটো স্কুল ও লোরেটো কলেজ অবস্থিত। জেসুইটদের বিখ্যাত প্রতিষ্ঠান সেন্ট জেভিয়ার্স কলেজ একসময় ছিল সানস সৌসি থিয়েটার। ১৮৪১ সালে এটি চালু হয় এবং ১৮৪৪ সালে এটিকে আর্চ বিশক ক্যারেওর কাছে বিক্রি করে দেওয়া হয়।


title: চৌরঙ্গি

text: পার্ক স্ট্রিট থেকে সার্কুলার রোড পর্যন্ত প্রসারিত ক্যামাক স্ট্রিটের (বর্তমান নাম অবনীন্দ্রনাথ ঠাকুর সরণি) নামকরণ করা হয়েছিল কর্নওয়ালিস ও ওয়েলেসলির সময়কার প্রবীণ বণিক উইলিয়াম ক্যামাকের মানানুসারে। উড স্ট্রিটের নামকরণ করা হয়েছিল হেনরি উডের নামানুসারে। ফ্রি স্কুল স্ট্রিটের (বর্তমান নাম মির্জা গালিব স্ট্রিট) নামকরণ হয়েছিল ১৭৮৬ সালে সেই রাস্তায় প্রতিষ্ঠিত একটি ফ্রি স্কুলের নামানুসারে। এই জায়গাটি আগে বাঁশঝাড় ছিল।


title: চৌরঙ্গি

text: পরবর্তী ক্রসিংটি কিড স্ট্রিটের সঙ্গে। এই রাস্তাটির নামকরণ হয়েছিল বাংলা সরকারের সামরিক সচিব কর্নেল রবার্ট কিডের নামানুসারে। তিনি এই রাস্তার ধারে বাস করতেন। এই রাস্তার সঙ্গে পার্ক স্ট্রিটের ক্রসিংয়ের উল্টোদিকে একটি ট্যাঙ্ক এখনও রয়েছে। সেই ট্যাঙ্কের নামানুসারে এই রাস্তাটির আগেকার নামটি ছিল চৌরঙ্গী ট্যাঙ্ক স্ট্রিট।


title: চৌরঙ্গি

text: ভারতীয় সংগ্রহালয়ের উত্তরে সদর স্ট্রিটে একসময় সদর কোর্ট অবস্থিত ছিল। এই এলাকার ওপারের এলাকাটি ছিল কোলিঙ্গা (কোলিম্বা থেকে)। ময়দানের ট্যাঙ্কটিকে বলা হত কোলিঙ্গা ট্যাঙ্ক। পৌরসংস্থার বাজার পর্যন্ত প্রসারিত লিন্ডসে স্ট্রিটটির নামকরণ করা হয়েছিল রবার্ট লিন্ডসের নামানুসারে। ইস্ট ইন্ডিয়া কোম্পানির খ্যাতনামা কর্মচারী লিন্ডসের বাড়ি ছিল এই রাস্তার ধারে। লিন্ডসে স্ট্রিটেই অপেরা হাউস নামে একটি কাঠের বাড়ি ছিল। জওহরলাল নেহেরু রোডের একটি গুরুত্বপূর্ণ স্থাপনা হল গ্র্যান্ড হোটেল।


title: চৌরঙ্গি

text: ভারত স্বাধীন হওয়ার পর রাস্তার নামে অনেক পরিবর্তন আনা হয়েছিল। চৌরঙ্গী রোডের নামকরণ হয় ভারতের প্রথম প্রধানমন্ত্রী জওহরলাল নেহেরুর নামানুসারে। পার্ক স্ট্রিটের নামকরণ করা হয় মাদার টেরেসার নামানুসারে। থিয়েটার রোডের নামকরণ করা হয় উইলিয়াম শেকসপিয়রের নামানুসারে। ব্রিটিশ ভারতে শেকসপিয়রের নামে ভারতের কোনো রাস্তার নামকরণ করা হয়নি। হ্যারিংটন স্ট্রিটের নাম পালটে ভিয়েতনাম স্বাধীনতা আন্দোলনের নেতা হো চি মিনের নামে রাখা হয়। ক্যামাক স্ট্রিটের নাম রাখা হয় বিশিষ্ট শিল্পী অবনীন্দ্রনাথ ঠাকুরের নামানুসারে। রাসেল স্ট্রিটের নাম রাখা হয় শিল্পপতি আনন্দীলাল পোদ্দারের নামানুসারে। ফ্রি স্কুল স্ট্রিটের নামকরণ করা হয় উর্দু/ফারসি কবি মির্জা গালিবের নামানুসারে। কিড স্ট্রিটের নামকরণ করা হয়েছে ড. মহম্মদ ইশাক রোড। লিন্ডসে স্ট্রিটের নামকরণ করা হয়েছে নেলি সেনগুপ্তের নামানুসারে।


title: চৌরঙ্গি

text: চৌরঙ্গী মধ্য কলকাতায় অবস্থিত। এর উত্তরে জানবাজার, পূর্ব দিকে তালতলা ও পার্ক স্ট্রিট থানা এলাকার কিয়দংশ, দক্ষিণে ভবানীপুর এবং পশ্চিমে ময়দান অবস্থিত। চৌরঙ্গী এলাকাটি নিউ মার্কেট, পার্ক স্ট্রিট, ো শেকসপিয়র সরণি থানার অধিভুক্ত।


title: চৌরঙ্গি

text: কলকাতা পৌরসংস্থার ৪৪, ৪৫, ৪৬, ৪৭, ৪৮, ৪৯, ৫০, ৫১, ৫২, ৫৩ ও ৬২ নং ওয়ার্ড জুড়ে চৌরঙ্গী এলাকাটি প্রসারিত। ২০০১ সালের জনগণনা অনুসারে, এই সব কটি ওয়ার্ডের মোট জনসংখ্যা ১৫৯,৯১৭। এর মধ্যে ১০১,১৮৯ জন পুরুষ এবং ৫৮,৮২৮।


title: চৌরঙ্গি

text: চৌরঙ্গী অঞ্চলের জনজীবন একাধিক সাংস্কৃতিক প্রেরণার উৎস।


title: চৌরঙ্গি

text: ১৯৬২ সালে (আর্থার হাইলের "হোটেল" উপন্যাস রচনার তিন বছর আগে) বাঙালি ঔপন্যাসিক শংকর "চৌরঙ্গী" নামে একটি উপন্যাস রচনা করেছিলেন। উপন্যাসটি প্রকাশ মাত্রেই জনপ্রিয়তা অর্জন করে। ১৯৫০-এর দশকের কলকাতার পটভূমিকায় রচিত এই উপন্যাসটি চৌরঙ্গী তথা কলকাতার অন্যতম বৃহৎ হোটেল শাহজাহানের কর্মচারী ও অতিথিদের অন্তরঙ্গ জীবনের গল্প। হোটেলের প্রাণোচ্ছল ম্যানেজার মার্কো পোলো, সংস্কৃতিবান রিসেপশনিস্ট স্যাটা বসু, দুঃখিনী হোস্টেস করবী গুহ এই উপন্যাসের কয়েকটি উল্লেখযোগ্য চরিত্র। অরুণাভ সিনহা এই বইটি ইংরেজিতে অনুবাদ করেন এবং পেঙ্গুইন বুকস থেকে অনুবাদটি প্রকাশিত হয়। বইটি একাধিক ভারতীয় ভাষাতেও অনূদিত হয়। ১৯৬৮ সালে পরিচালক পিনাকীভূষণ মুখোপাধ্যায় এই উপন্যাস অবলম্বনে একটি চলচ্চিত্র নির্মাণ করেন। সেই চলচ্চিত্রটিও জনপ্রিয়তা অর্জন করে। বিবিসি ফোর এই উপন্যাস অবলম্বনে একটি নাটকও উপস্থাপনা করে।


title: চৌরঙ্গি

text: ১৯৮১ সালে অপর্ণা সেন তাঁর রচনায় "৩৬ চৌরঙ্গী লেন" নামে একটি চলচ্চিত্র পরিচালনা করেন। এই ছবিটি ছিল চৌরঙ্গী অঞ্চলে একটি এক-কামরার ফ্ল্যাটে একাকী জীবনযাপনকারী এক বয়স্ক অ্যাংলো-ইন্ডিয়ান বিদ্যালয় শিক্ষকের জীবন সম্পর্কে।


title: ডাবল-টিউনড বিবর্ধক

text: ডাবল-টিউনড বিবর্ধক বা ডাবল-টিউনড অ্যামপ্লিফায়ার হল একপ্রকার টিউনড অ্যামপ্লিফায়ার যার অ্যামপ্লিফায়ার গুলির প্রতিটি ধাপ একটি করে ট্রান্সফরমার দ্বারা পরবর্তী অংশের সাথে সংযুক্ত করা থাকে যাদের মুখ্য এবং গৌণ কুন্ডিলীর প্রত্যেকের আবেশ (Inductance) পৃথক ভাবে এর সমান্তরালে ধারক (Capatitor) দ্বারা টিউন করা হয়ে থাকে। এই পদ্ধতি ব্যবহারের ফলে অন্যান্য একক টিউন বর্তনীর চাইতে অধিকতর প্রশস্থ ব্যান্ডউইথ এবং ঢালু ট্রাঞ্জিশন ব্যান্ড পাওয়া যায়।


title: ডাবল-টিউনড বিবর্ধক

text: ট্রান্সফরমারের কাপলিং গুণাঙ্ক ক্রান্তি মানে তরঙ্গ প্রতিক্রিয়া (frequency response) পাসব্যন্ড সর্বাধিক সমতল এবং গেইন অনুনাদিত কম্পাংকতে সর্বোচ্চ। পাসব্যান্ডের কেন্দ্রে ক্ষুদ্র গেইন অপচয় করে অধিকতর প্রশস্ত ব্যান্ডউইথ অর্জনের জন্য প্রায় পরিকল্পনাতেই (design) এর চাইতে বড় কাপলিং (ওভার কাপলিং) ব্যবহার করা হয়।


title: ডাবল-টিউনড বিবর্ধক

text: একাধিক ধাপের ক্যাসকেডিং ডাবল-টিউনড অ্যামপ্লিফায়ার ব্যবহারের ফলে সামগ্রিক অ্যামপ্লিফায়ারের ব্যান্ডউইথ কমে আসে। দুই ধাপ বিশিষ্ট ডাবল-টিউনড অ্যামপ্লিফায়ারে একক ধাপ বিশিষ্টের ৮০% ব্যান্ডউইথ থাকে। ব্যান্ডউইথ অপচয় পরিহার করতে ডাবল-টিউনিং এর বিকল্প হল স্ট্যাগার টিউনিং। যেকোন একক ধাপের অ্যামপ্লিফায়ারের চাইতে বড় ব্যন্ডউইথে স্ট্যাগার টিউন অ্যামপ্লিফায়ারকে নির্ধারিত ব্যন্ডউইথে পরিকল্পনা করা সম্ভব। যদিও, স্ট্যাগার টিউনিং-এর গেইন ডাবল-টিউনিং-এর চাইতে কম এবং এতে আরো বেশি ধাপের প্রয়োজন হয়।


title: ডাবল-টিউনড বিবর্ধক

text: বর্তনীতে দুই ধাপে নির্মিত অ্যামপ্লিফায়ার অভিন্ন এমিটার টপোলজিতে দেখানো হয়েছে। বায়াস রোধকগুলির সকলেই তাদের নিজ নিজ স্বাভাবিক ফাংশন মেনে চলে। বায়াসের উপর প্রভাব প্রতিহত করার জন্য প্রথম ধাপের অন্তঃগমনকে (input) শ্রেণী ধারকের মাধ্যমে প্রথাগত ভাবে কাপলিং করা হয়। যদিও, সংগ্রাহক লোড ট্রান্সফরমার দ্বারা গঠিত যা ধারকের বদলে আন্ত-ধাপ কাপলিং-এর কাজ করে। ট্রান্সফরমারের কুণ্ডলীর ধারকত্ত্ব আছে। অনুনাদিত বর্তনী (resonant circuit) থেকে ট্রান্সফরমারের কুণ্ডলী বরাবর ধারকের অবস্থান অ্যামপ্লিফায়ারের টিউনিং প্রদান করে।


title: ডাবল-টিউনড বিবর্ধক

text: এ ধরনের অ্যামপ্লিফায়ারে আরেকটি বৈশিষ্ট্য দেখা যায়, যা হল ট্রান্সফরমারের কুণ্ডলীতে ট্যাপ-এর উপস্থিতি। এগুলি সর্বোচ্চ কুণ্ডলীর বদলে ট্রান্সফরমারের বহিঃগামি এবং অন্তঃগামি সংযোগের জন্য ব্যবহার করা হয়। এটা সংরোধ (impedence) সমতার জন্য ব্যবহৃত হয়; বাইপোলার জাংশন ট্রানজিস্টর(bipolar junction transistor) অ্যামপ্লিফায়ারগুলির (বর্তনীতে যেরূপ দেখানো হয়েছে) বহিঃগামি সংরোধ বেশ বড় এবং অন্তঃগামি সংরোধ বেশ ক্ষুদ্র। মসফেট ব্যবহার করে এ সমস্যার সমাধান করা যেতে পারে যাদের অন্তঃগামি সংরোধ অনেক বেশি।


title: ডাবল-টিউনড বিবর্ধক

text: ট্রান্সফরমারের গৌণ কুণ্ডলী নিম্নভাগ এবং ভূ-সংযোগ-এর (ground) মধ্যে ধারক সংযোজিত থাকে যা টিউনিং-এ অংশগ্রহণ করে না। বরং, তাদের উদ্দেশ্য পরিবর্তী তড়িৎ প্রবাহ বর্তনী থেকে ট্রন্জিস্টরের বায়াস রোধকে ডিকাপল করা।


title: ডাবল-টিউনড বিবর্ধক

text:
একক টিউনিং-এর সাথে তুলনা করলে পাওয়া যায়, অ্যামপ্লিফায়ারের অধিকতর প্রশস্ত ব্যান্ডউইথ এবং ঢালু ট্রান্জিশন ব্যান্ড প্রতিক্রিয়ার উপর ডাবল টিউনিং-এর প্রভাব আছে। ট্রান্সফরমারের উভয় পার্শ্বে টিউনিং করা হলে এক জোড়া সম্মিলিত অনুনাদক (coupled resonator) উৎপন্ন করে যা বর্ধিত ব্যান্ডউইথের উৎস। অ্যামপ্লিফায়ারের গেইন কাপলিং গুণাঙ্ক ( coupling coefficient), "k" এর একটি ফাংশন, যা পারষ্পরিক আবেশাঙ্ক (mutual inductance), "M" এর সাথে সম্পর্কিত এবং মুখ্য ও গৌণ কুন্ডলির আবেশাঙ্ক যথাক্রমে "L" ও "L",
কাপলিং-এর ক্রান্তি মানে অনুনাদে অ্যামপ্লিফায়ারের গেইন সর্বোচ্চ। ক্রান্তি মানের নিচে বিভব অনুনাদে পৌছানো পর্যন্ত কম্পাঙ্ক প্রতিক্রিয়াতে (frequency response) একটি একক পিক আছে এবং "k" এর মান হ্রাসের সাথে সাথে পিক হ্রাস পায়। এই ধরনের প্রতিক্রিয়াকে আন্ডারকাপল (undercoupled) বলা হয়, ক্রান্তি কাপলিং-এর চাইতে বেশি মানের "k" এর জন্য প্রতিক্রিয়াটি দুইটি পিকে বিভক্ত হতে শুরু করে। "k" এর মান বৃদ্ধির সাথে সাথে পিক গুলি সংকীর্ণ হতে এবং দুরে চলে যেতে শুরু করে এবং তাদের মধ্যবর্তী দুরত্ত্ব (অনুনাদ কম্পাঙ্ককে কেন্দ্র করে) ক্রমশ গভীর হয়ে যায়। এই ধরনের প্রতিক্রিয়াকে ওভারকাপল (overcoupled) বলা হয়।


title: ডাবল-টিউনড বিবর্ধক

text: ক্রান্তি কাপলিংকৃত অ্যামপ্লিফায়ারের প্রতিক্রিয়া সর্বাধিক সমতল (maximally flat)। এই প্রতিক্রিয়া ট্রান্সফরমার না ব্যবহার করেও দুই ধাপ বিশিষ্ট স্ট্যাগার টিউন অ্যামপ্লিফায়ার দিয়ে অর্জন করা সম্ভব। ডাবল টিউনিং সাধারনত দুটি অনুনাদককেই অভিন্ন অনুনাদিত কম্পাংকে (resonant frequency) টিউন করে, যা স্ট্যাগার টিউনিং-এ ঘটে না। যদিও একজন পরিকল্পনাকারি (designer) প্রশস্থ ব্যান্ডউইথ অর্জনের জন্য কম্পাংক প্রতিক্রিয়ার কেন্দ্রে সামান্য ডিপের বিনিময়ে (সাধারনত ৩ডেসিবেল) পরিকল্পনা গ্রহণ করতে পারেন।


title: ডাবল-টিউনড বিবর্ধক

text:
সমলয় টিউনিং (synchronous tuning) এর মত, ডাবল টিউনড অ্যামপ্লিফায়ার অধিকতর ধাপ যুক্তকরণ ব্যান্ডউইথ কমানোকে প্রভাবিত করে। একক ধাপের ব্যান্ডউইথের ভগ্নাংশ হিসেবে "n" সংখ্যক অভিন্ন ধাপের জন্য ৩ডেসিবেল ব্যান্ডউইথ পাওয়া যায় আনুমানিক,
এই রীতি কেবলমাত্র ক্ষুদ্র আংশিক ব্যান্ডউইথের জন্য প্রযোজ্য।


title: ডাবল-টিউনড বিবর্ধক

text: অ্যামপ্লিফায়ার গুলোকে সরলকৃত অতি-পরিবাহকত্ত্ব (transconductance) দ্বারা প্রতিস্থাপন করে বর্তনীটিকে আরো সাধারন ভাবে প্রকাশ করা সম্ভব, যেমনটি দেখানো হয়েছে।


title: ডাবল-টিউনড বিবর্ধক

text: সাধারণত, অনুনাদিত কম্পাঙ্ক গুলি এবং অভিন্ন মুখ্য ও গৌণ পার্শ্বের "Q" ধরে পরিকল্পনা করা হয়, যেন,


title: ডাবল-টিউনড বিবর্ধক

text: উপরের ধারণা থেকে পাই, অ্যামপ্লিফায়ারের এক ধাপের বিভব গেইন, "A" যাকে প্রকাশ করা হয়ে থাকে


title: ডাবল-টিউনড বিবর্ধক

text:
প্রতিবেদনে ক্রান্তি সংযোজন-এর পূর্বে অনুনাদ-এ একটি পিক উপস্থিত আছে। ক্রান্তি সংযোজনের পরে কম্পাঙ্কে দুটি পিক আছে, যা প্রকাশ করা হয়ে থাকে
ক্রান্তি সংযোজনে অথবা তার পরে পিক গুলি অ্যামপ্লিফায়ারের সর্বোচ্চ গেইনে পৌছায়।


title: ডাবল-টিউনড বিবর্ধক

text:
ক্রান্তি সংযোজন ঘটে যখন পিক দুইটি সমাপতিত হয়। এর অর্থ, যখন
বা


title: দাপুনিয়া ইউনিয়ন

text: দাপুনিয়া ইউনিয়ন বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার অন্তর্গত একটি ইউনিয়ন। ইউনিয়নটি সুতিয়া নদীর পাড়ে অবস্থিত।


title: দাপুনিয়া ইউনিয়ন

text: দাপুনিয়া ইউনিয়নের আয়তন ২৯.৪১ বর্গকিলোমিটার। এখানে গ্রামের সংখ্যা ২১ টি, মৌজার সংখ্যা ১২ টি, এবং হাট/বাজার সংখ্যা ০৫ টি। এই ইউনিয়নের গ্রামগুলোর নাম হচ্ছে আজমতপুর, বাদেকল্পা, বারুরী, দাপুনিয়া, গোষ্টা, হারটি, কাৎলাসেন, পাচঁকাহনিয়া, ফুলবাড়ীয়া, শস্যমালা, কাওয়ালটি ও তালমা।


title: দাপুনিয়া ইউনিয়ন

text: দাপুনিয়া ইউনিয়নের উত্তরে খাগডহর ও আকুয়া ইউনিয়ন, পূর্বে মুক্তাগাছা উপজেলা, পশ্চিমে ঘাগড়া ইউনিয়ন এবং দক্ষিণে ফুলবাড়িয়া উপজেলা অবস্থিত।


title: দাপুনিয়া ইউনিয়ন

text: বাংলাদেশর ১৯১১ সনের আদমশুমারি অনুসারে দাপুনিয়া ইউনিয়নের জনসংখ্যা ৩৮,৫১৫ জন। ২০১১ সালের আদম শুমারি অনুযায়ী জনসংখ্যা ৪১৮৭২ জন (প্রায়)। দাপুনিয়া ইউনিয়নের সাক্ষরতার হার হচ্ছে ৪২.২৫% (পুরুষু ৪৪.৬৬ ও মহিলা - ৩৯.৮৩)। বাংলাদেশর সাক্ষরতার হারহান ৩২.৪%।


title: দাপুনিয়া ইউনিয়ন

text: শিক্ষার প্রতিষ্ঠানের মধ্যে কলেজঃ ১টি, উচ্চ বিদ্যালয়ঃ ০৪টি, নিম্ন মাধ্যমিক বিদ্যালয়ঃ ০১টি, মাদ্রাসা- ০২ টি, সরকারী প্রাথমিক বিদ্যালয় ১২টি এবং বে-সরকারী রেজিঃ প্রাঃ বিদ্যালয় আছে ০১টি।


title: দাপুনিয়া ইউনিয়ন

text: দাপুনিয়া ইউনিয়নে দুইটি নদী রয়েছে। সেগুলো হচ্ছে সুতিয়া নদী এবং বাড়েরা নদী।


title: মিরাকল সাইন্স এন্ড ফ্যান্টাসি ষ্টোরিস

text: মিরাকল সাইন্স এন্ড ফ্যান্টাসি ষ্টোরিস  একটি পাল্প-কল্পবিজ্ঞান পত্রিকা যা ১৯৩১ সালের মধ্যে দুটি সংখ্যায় প্রকাশিত হয়েছিল। এর কাহিনী গুলো উল্ল্যেখযোগ্য নয়, কিন্তু শিল্পি ইলিয়ট ডল্ড এর প্রচ্ছদ ও আর্টওয়ার্ক ছিল অসাধারন, যা পত্রিকাটিকে সংগ্রাহকদের আকাঙ্খিত করে তোলে। ডল্ড অসুস্থ হয়ে পড়লে পত্রিকাটির প্রকাশনা বন্ধ হয়ে যায় কারণ তিনি ছিলেন পত্রিকাটির সম্পাদক ও শিল্পী।


title: মিরাকল সাইন্স এন্ড ফ্যান্টাসি ষ্টোরিস

text: ১৯৩১ সালে হ্যারল্ড হারসে, যিনি প্রায় দশ বছর যাবত পাল্প ম্যাগাজিন নিয়ে কাজ করছিলেন, তিনি একটি নতুন কল্পবিজ্ঞান ও ফ্যান্টাসি পত্রিকা বের করার সিদ্ধান্ত নেন।  হারসে ১৯১৯ সালে প্রকাশিত "দ্য থ্রিল ম্যাগাজিন" পত্রিকার ১৬ টি সংখ্যার প্রথম অর্ধেক সম্পাদনা করেছিলেন। এবং তিনি "ক্লেটন ম্যাগাজিনে" ও কাজ করেছিলেন। তখন ১৯২৮ সালে তিনি  উইলিয়াম ক্লেটন এর কাছে একটি কল্পবিজ্ঞান পত্রিকা প্রকাশের প্রস্তাব দেন।  ক্লেটন প্রস্তাবটি নাকচ করে দেন কিন্ত পরবর্তী বছর মন পরিবর্তন করে হ্যারি বেটস এর সম্পাদনায় "অ্যাস্টোন্ডিং ষ্টোরিস অব সুপার সাইন্স" প্রকাশ করেন। হারসে, ক্লেটন ছেড়ে নিজে প্রকাশনা প্রতিষ্ঠান শুরু করলে,আগের আইডিয়ায় ফিরে আসেন, সম্ভবত ইলিয়ট ডল্ড, যিনি "অ্যাস্টোন্ডিং" এর ছবি আঁকতেন, তার উৎসাহে তিনি অনুপ্রাণিত হন ।


title: মিরাকল সাইন্স এন্ড ফ্যান্টাসি ষ্টোরিস

text: হারসে ১৯৩১ সালে ডল্ডকে সম্পাদক করে "মিরাকল" "সাইন্স এন্ড ফ্যান্টাসি ষ্টোরিস" পত্রিকাটি বের করেন। ডল্ড প্রথম সংখ্যার প্রচ্ছদ তৈরি করেন। ডল্ড এর ভাই, ডগলাস ডল্ড ও পত্রিকাটিতে কাজ করতেন; কিছু সূত্র ডগলাস কে সম্পাদনার কৃতিত্ব প্রদান করলেও সাইফাই গবেষক হাওয়ারড ডেভর  এটাকে হারসের জীবনীর ভুল ব্যাখা মনে করেন। শুধু একটি ইস্যুই সামনে আনেন: ইলিয়ট ডল্ড অসুস্থ হয়ে পড়লে পত্রিকাটিতে কাজ করতে অসমর্থ হন। "মিরাকলে" ভিক্টর রুশো এবং জন মিলার গ্রেগরির গল্প প্রকাশিত হয়েছিল। " " প্রথম সংখ্যার মূল কাহিনীর কৃতিত্ব ডগলাস ডল্ডকে  দেয়া হয় এবং দ্বিতীয় সংখ্যার মূল কাহিনীর জন্য ইলিয়টকে। কিন্তু কল্পবিজ্ঞান গবেষক রিচারড ব্লেয়ার মনে করেন দুটি কাহিনীই দুই ভাইয়ের সহযোগিতার ফসল। কাহিনি গুলোর মান ছিল খুবই খারাপ , কিন্তু উভয় সংখ্যাতেই ইলিয়ট ডল্ড এর আর্টওয়ার্ক ছিল উঁচু মানের, এবং এই কারণেই পত্রিকাটি আজো সংগ্রাহকদের আকাঙ্খিত বস্তুতে পরিনত হয়েছে।


title: মিরাকল সাইন্স এন্ড ফ্যান্টাসি ষ্টোরিস

text: দুটি সংখ্যারই সম্পাদক ছিলেন ইলিয়ট ডল্ড; প্রকাশক ছিল স্প্রিংফিল্ড, ম্যাসাচুসেটস এর গুড ষ্টোরি ম্যাগাজিন কোঃ। দুটি সংখ্যার তারিখ ছিল যথাক্রমে এপ্রিল-মে এবং জুন-জুলাই ১৯৩১ ; প্রতিটিই ছিল পাল্প ফরম্যাটে, ২০ সেন্ট মূল্য মানের এবং ১৪৪ পাতার।


title: সঞ্জীবচন্দ্র চট্টোপাধ্যায়

text: সঞ্জীবচন্দ্র চট্টোপাধ্যায় (১৮৩৪ - ৮ এপ্রিল ১৮৮৯) একজন বাঙালি লেখক ছিলেন। সাহিত্যসম্রাট বঙ্কিমচন্দ্র তার সহোদর।


title: সঞ্জীবচন্দ্র চট্টোপাধ্যায়

text: সঞ্জীবচন্দ্র চট্টোপাধ্যায় ১৮৩৪ খ্রিস্টাব্দে ব্রিটিশ ভারতের বেঙ্গল প্রেসিডেন্সির অন্তর্গত উত্তর চব্বিশ পরগণা জেলার নৈহাটি শহরের নিকটস্থ কাঁটালপাড়া গ্রামে এক ব্রাহ্মণ পরিবারে জন্মগ্রহণ করেন। পিতা ডেপুটি কালেক্টর যাদবচন্দ্র চট্টোপাধ্যায়ের দ্বিতীয় পুত্র ছিলেন সঞ্জীবচন্দ্র।


title: সঞ্জীবচন্দ্র চট্টোপাধ্যায়

text: শৈশবে গ্রাম্য পাঠ্যশালায় শিক্ষালাভ করে সঞ্জীবচন্দ্র মেদিনীপুরে স্কুলে ভর্তি হন। পিতার কর্মসূত্রের বদলির কারণে সঞ্জীবচন্দ্রকে দুই বার হুগলী কলেজ ও মেদিনীপুরের স্কুলে ভর্তি হতে হয়। এরপর তিনি ব্যারাকপুরের সরকারী জেলা কলেজে জুনিয়ার স্কলারশিপ পরীক্ষা দেওয়ার জন্য ভর্তি হলেন, কিন্তু অসুস্থতার জন্য পরীক্ষায় বসতে অক্ষম হলে কলেজ ত্যাগ করেন।


title: সঞ্জীবচন্দ্র চট্টোপাধ্যায়

text: কলেজ ত্যাগ করার পর যাদবচন্দ্র বর্ধমান কমিশনারের অফিসে অল্প-মাইনের কেরানির চাকরির ব্যবস্থা করে দেন। এরপর তিনি চাকরি ছেড়ে অনুজ বঙ্কিমচন্দ্র চট্টোপাধ্যায়ের পরামর্শে প্রেসিডেন্সি কলেজে আইনবিভাগে ভর্তি হন, কিন্তু পরীক্ষায় অনুত্তীর্ণ হন। কিছুদিন পরে যাদবচন্দ্র মাসে তাঁর জন্য আড়াইশো টাকা মাইনের হুগলী জেলার আয়কর বিভাগের পর্যবেক্ষকের চাকরির ব্যবস্থা করে দেন, কিন্তু কয়েক বছর পর পদটি বিলুপ্ত হয়ে যায়। ১৮৬৪ খ্রিস্টাব্দে সঞ্জীবচন্দ্র "" নামক একটি ইংরেজি প্রবন্ধ রচনা করেন। বইটি ইংরেজ শাসকমহলে এতটাই প্রভাব বিস্তার করল যে, সঞ্জীবচন্দ্রকে কৃষ্ণনগরের ডেপুটি ম্যাজিস্ট্রেটের পদ দেওয়া হল। এরপর তিনি পালামৌ, যশোর, আলিপুর হয়ে পাবনায় বদলি হন। সেখানে পরীক্ষায় উত্তীর্ণ না হওয়ার কারণে তাঁর ডেপুটি ম্যাজিস্ট্রেটের চাকরি যায়। কিন্তু সরকার তাঁকে স্পেশাল সাব রেজিস্ট্রারের পদে নিযুক্ত করলে বারাসত, হুগলী, বর্ধমান ও যশোরে তাঁর বদলি হয়। যশোরের ম্যাজিস্ট্রেট বার্টনের সঙ্গে মনোমালিন্যের কারণে সঞ্জীবচন্দ্র চাকরিতে ইস্তফা দেন।


title: সঞ্জীবচন্দ্র চট্টোপাধ্যায়

text: ১৮৭৫ খ্রিস্টাব্দে তাঁর প্রথম বাংলা প্রবন্ধ যাত্রা প্রকাশিত হয়। ভ্রমর নামক মাসিক পত্রিকায় রামেশ্বরের অদৃষ্ট নামক তাঁর প্রথম গল্প প্রকাশিত হয়, যা ১৮৭৭ খ্রিস্তাব্দে গ্রন্থাকারে প্রকাশিত হয়। ১৮৭৭ খ্রিস্টাব্দে তাঁর প্রথম উপন্যাস কণ্ঠমালা গ্রন্থাকারে প্রকাশিত হয়। ১৮৮৩ খ্রিস্টাব্দে জালপ্রতাপ চাঁদ ও ১৮৮৫ খ্রিস্টাব্দে মাধবীলতা নামক উপন্যাস পুস্তকাকারে প্রকাশিত হয়। ১২৮১ বঙ্গাব্দে ভ্রমর নামক মাসিক পত্রিকার জ্যৈষ্ঠ সংখ্যায় প্রকাশিত দামিনী নামক গল্পটি তাঁর মৃত্যুর পর প্রকাশিত হয়। ১২৮৭ বঙ্গাব্দ থেকে ১২৮৯ বঙ্গাব্দের মধ্যে ছয়টি পর্বে বঙ্গদর্শন পত্রিকায় তাঁর ভ্রমণকাহিনী পালামৌ প্রকাশিত হয়।


title: গ্রানাদা ফুটবল ক্লাব

text: গ্রানাদা সি এফ বা, গ্রানাদা ক্লাব দে ফুতবল হলো একটি স্প্যানিশ ফুটবল ক্লাব। এই ক্লাবটি গ্রানাদা শহরের ফুটবল ক্লাব। গ্রানাদা ১৪ই এপ্রিল,১৯৩১ সালে ৮৪ বছর আগে গঠিত হয়েছিল। এর কয়েকটি ডাকনাম হল: নাসরিদস, এল গ্রানা, এল 5001, ফিলিপিনোস ইত্যাদি। গ্রানাদা হল তিন নম্বর আন্দালুসিয়ানক্লাব। এর আগের দুই ক্লাব হল রিয়াল বেতিস ও সেভিয়া। এই ক্লাবটির স্টেডিয়ামের নাম হল লস কারমানেস গ্রানাদু , আন্দালুসিয়া, স্পেন। এর ধারণ শক্তি হল ২৩১৫৬ জন। 1941-1942 সালে লা-লিগায় অভিষেক ঘটে। এই ক্লাবের প্রথম প্রেসিডেন্টের নাম হল জুলিও লোপেজ ফার্নান্দেজ। এর বর্তমান প্রেসিডেন্টের নাম হল জন পার্ডি। এই ক্লাবের মালিকের নাম হল জিয়ামপাওলো পোজ্জ। এই ক্লাবের কোচের নাম হল জোসে রামন সানদোভাল। গ্রানাদা 2014-15 সালের লা-লিগায় 17 তম হয়েছে। গ্রানাদার প্রথম সাফল্য হল 1959 সালের কোপা দেল রে এর রানার আপ হওয়া। ফাইনালে তারা বার্সেলোনার কাছে 4-1 গোলে হারে। গ্রানাদা তাদের প্রথম ম্যাচে দেপোর্তিভো জায়েনের মুখোমুখি হয়।তারা ম্যাচে 2-1 গোলে জিতে। সেই ম্যাচে দলের ইতিহাসে প্রথম গোলটি করেন আন্টোনিয়ো বোম্বিলার। 1931-32 সালে তারা টেরসেরা রেজিওনাল চ্যাম্পিয়নশিপ জিতে নেয়। 2014-15 সালের লা-লিগায় ১৭ তম হয়।


title: ৯ম শতাব্দীতে মুসলিম ইতিহাসের সময়রেখা

text: এই শতাব্দীর শেষ নাগাদ বিশ্বের মুসলিম জনসংখ্যা সমগ্র জনসংখ্যার ৩% বৃদ্ধি পায়।


title: মাহমুদ হুতাক

text: শাহ মাহমুদ হুতাক, (পশতু, দারি, উর্দু, আরবি: ) (শাহ মাহমুদ গিলজি নামেও পরিচিত) () (১৬৯৭? — ২২ এপ্রিল ১৭২৫) ছিলেন আফগানিস্তানের হুতাক রাজবংশের শাসক। পতনশীল সাফাভি রাজবংশকে তিনি স্বল্প সময়ের জন্য উৎখাত করতে সক্ষম হন এবং ১৭২২ থেকে ১৭২৫ খ্রিষ্টাব্দে মৃত্যুর আগ পর্যন্ত তিনি পারস্যের বাদশাহ ছিলেন।


title: মাহমুদ হুতাক

text: মাহমুদ হুতাক ছিলেন মীরওয়াইস হুতাকের জ্যেষ্ঠ পুত্র। মীরওয়াইস হুতাক কান্দাহার অঞ্চলকে পারস্যের হাত থেকে মুক্ত করেছিলেন। ১৭১৫ খ্রিষ্টাব্দে মীরওয়াইস হুতাক মারা যাওয়ার পর তার ভাই আবদুল আজিজ হুতাক ক্ষমতালাভ করেন। কিন্তু গিলজি আফগানদের চাপে মাহমুদ নিজে ক্ষমতা গ্রহণ করেন এবং তার চাচা আবদুল আজিজ হুতাককে হত্যা করা হয়।


title: মাহমুদ হুতাক

text: ১৭২০ খ্রিষ্টাব্দে মাহমুদ ও গিলজিরা প্রতিপক্ষ দুররানি গোত্রকে পরাজিত করে। মাহমুদ হুতাক পারস্যের বিরুদ্ধে অভিযান পরিচালনা করেছিলেন। ১৭১৯ ও ১৭২১ খ্রিষ্টাব্দ উভয় বছর তিনি কিরমান অভিযান করেছিলেন। এতে ব্যর্থ হয়ে ইয়াজদের উপর আরেকটি অবরোধ আরোপ করেন। ১৭২২ খ্রিষ্টাব্দের প্রথমদিকে মাহমুদ শাহর রাজধানী ইসফাহানের দিকে মনোনিবেশ করেন। গুলনাবাদের যুদ্ধে পারস্যকে পরাজিত করা হয়। শাহকে পিছু হটে পুনরায় সেনা সংগ্রহ করার পরামর্শ দেয়া হলেও তিনি শহরে অবস্থান করার সিদ্ধাত নেন। ইসফাহানের অবরোধ ১৭২২ খ্রিষ্টাব্দের মার্চ থেকে অক্টোবর পর্যন্ত স্থায়ী ছিল। গোলন্দাজ বাহিনী না থাকায় তিনি অবরোধ আরোপ করে পার্সিয়ানদের আত্মসমর্পণে বাধ্য করার পরিকল্পনা করেছিলেন। শেষপর্যন্ত ইসফাহান আত্মসমর্পণ করে। ২৩ অক্টোবর সুলতান হুসাইন ক্ষমতা ত্যাগ করে মাহমুদ হুতাককে পারস্যের নতুন শাহ মেনে নেন।


title: মাহমুদ হুতাক

text: শাসনের শুরুর দিকে মাহমুদ বদান্যতা দেখিয়েছেন। তিনি রাজপরিবারের বন্দীদের সাথে উত্তম আচরণ করেছেন এবং রাজধানীর ক্ষুধার্ত বাসিন্দাদের জন্য খাবার সরবরাহ করেছেন। কিন্তু হুসাইনের পুত্র দ্বিতীয় তাহমাস্প নিজেকে শাহ ঘোষণা করার পর মাহমুদ নতুন প্রতিদ্বন্দ্বিতার সম্মুখীন হন। মাহমুদ কাজভিনে তাহমাস্পের ঘাটির দিকে একটি বাহিনী প্রেরণ করেন। তাহমাস্প পালিয়ে যান এবং আফগানরা শহর দখল করে নেয়। ১৭২৩ খ্রিষ্টাব্দের জানুয়ারি মাসে এখানে একটি সফল বিদ্রোহ হয়। এরপর বিদ্রোহের আশঙ্কায় পার্সিয়ান মন্ত্রীসহ অনেককে হত্যা করা হয়। একই সময়ে পার্সিয়ানদের প্রতিদ্বন্দ্বী উসমানীয় ও রুশরা বিশৃঙ্খলার সুযোগে নিজেদের জন্য অঞ্চল দখল করা শুরু করে। ফলে মাহমুদের নিয়ন্ত্রিত অঞ্চল কমে যায়।


title: মাহমুদ হুতাক

text: পারস্যে শাসন প্রতিষ্ঠায় ব্যর্থ হওয়ার ঘটনা মাহমুদের উপর প্রভাব ফেলেছে। অনেক আফগান তার চাচাত ভাই আশরাফ হুতাককে সমর্থন করার কারণে তার প্রতি তার নিজের লোকের আনুগত্য নিয়ে তিনি চিন্তিত হয়ে পড়েন। ১৭২৫ খ্রিষ্টাব্দের ফেব্রুয়ারিতে সুলতান হুসাইনের এক পুত্র সাফি মীর্জার পলায়নের খবর পাওয়ার পর বাকি সাফাভি রাজপুত্রদেরকে হত্যা করা হয়। তবে সুলতান হুসাইনের ক্ষতি করা হয়নি। হত্যা বন্ধের জন্য চেষ্টা করতে গিয়ে সুলতান হুসাইন আহত হন। তবে একারণে মাহমুদ তার দুই অল্পবয়স্ক সন্তানকে ছেড়ে দেন।


title: মাহমুদ হুতাক

text: মাহমুদ হুতাক অসুস্থ হয়ে পড়েছিলেন। ১৭২৫ খ্রিষ্টাব্দের ২২ এপ্রিল আফগান অফিসারদের একটি দল তার চাচাত ভাই আশরাফ খানকে কারাগার থেকে মুক্ত করে এবং প্রাসাদ অভ্যুত্থান ঘটায়। ইতিপূর্বে মাহমুদ আশরাফকে বন্দী করেছিলেন। এর ফলে আশরাফ ক্ষমতায় আসেন। এরপর মাহমুদ হুতাক মারা যান। তিনি অসুস্থতার কারনে মারা গিয়ে থাকতে পারেন। সেসময় তাকে হত্যা করা হয়েছে এমন দাবি করা হয়েছিল।


title: দীর্ঘাপাড় ইউনিয়ন

text: দীর্ঘাপাড় ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।


title: দীর্ঘাপাড় ইউনিয়ন

text: চট্টগ্রাম জেলার অন্তর্গত সন্দ্বীপ উপজেলার উত্তরাংশে সন্তোষপুর ইউনিয়নের উত্তর-পশ্চিমাংশ জুড়ে ছিল দীর্ঘাপাড় ইউনিয়নের অবস্থান। এর উত্তর-পশ্চিমে ছিল হুদ্রাখালী ইউনিয়ন ও পশ্চিমে ছিল কাটগড় ইউনিয়ন, যে দুইটি ইউনিয়নও বর্তমানে বিলুপ্ত। এর দক্ষিণে ছিল আমানউল্যা ইউনিয়ন, দক্ষিণ-পূর্বে ছিল সন্তোষপুর ইউনিয়ন এবং পূর্বে সন্দ্বীপ চ্যানেল।


title: দীর্ঘাপাড় ইউনিয়ন

text: দীর্ঘাপাড় ইউনিয়ন ছিল সন্দ্বীপ উপজেলার আওতাধীন ৫নং ইউনিয়ন পরিষদ, সন্দ্বীপ চ্যানেলের ভাঙ্গনের ফলে এটি বর্তমানে বিলুপ্ত।


title: পল পগবা

text: "'পল পগবা" (জন্ম ১৫ মার্চ ১৯৯৩) হলেন একজন ফরাসি ফুটবলার। তিনি প্রিমিয়ার লীগের দল ম্যানচেস্টার ইউনাইটেড ও ফ্রান্স জাতীয় ফুটবল দলে খেলে থাকেন। তিনি মূলত মধ্যমাঠে খেলে থাকেন।


title: বঙ্গবন্ধুর ওপর নির্মিত প্রামাণ্যচিত্রের তালিকা

text: বঙ্গবন্ধুকে নিয়ে তৈরি প্রামাণ্যচিত্রের তালিকা হিসাবে বাংলাদেশের স্থপতি বঙ্গবন্ধু শেখ মুজিবুর রহমানকে নিয়ে নির্মিত প্রামাণ্যচিত্রসমূহের সংক্ষিপ্ত বিবরণ দেয়া হলো।


title: মোহনপুর সরকারি উচ্চ বিদ্যালয়

text: মোহনপুর সরকারি উচ্চ বিদ্যালয় বাংলাদেশের রাজশাহী জেলার মোহনপুর উপজেলারএকটি শিক্ষা প্রতিষ্ঠান। এটি সরকারি ব্যবস্থাপনায় পরিচালিত একটি ঐতিহ্যবাহী বিদ্যালয়।


title: মোহনপুর সরকারি উচ্চ বিদ্যালয়

text: এই বিদ্যালয়টি রাজশাহী বিভাগের রাজশাহী জেলার মোহনপুর উপজেলায় অবস্থিত।


title: প্রতিরক্ষা মন্ত্রণালয় (ভারত)

text: প্রতিরক্ষা মন্ত্রক ভারতেরর কেন্দ্রীয় সরকারের একটি অন্যতম প্রধান মন্ত্রক। এর প্রধান কাজ হল রক্ষা ও সুরক্ষা সম্বন্ধী বিষয়ে নীতিনির্ধারণ করা এবং তার কার্যপ্রণালী রক্ষা বিভাগ, রক্ষা সামগ্রী উৎপাদন বিভাগ, রক্ষা অনুসন্ধান ও উন্নয়ন বিভাগ, আর্থিক বিভাগ, ভারতীয় সৈন্য বল, অবসরপ্রাপ্ত সৈনিক কল্যাণ বিভাগ, আন্তর্পরিষেবা সংস্থাগুলিকে তা অবগত করানো। তাছাড়া সরকারে বিভিন্ন নীতিগুলিকেও উক্ত বিভাগগুলিতে কার্যকর করা।


title: প্রতিরক্ষা মন্ত্রণালয় (ভারত)

text:
সেনাবাহিনীর সকল বিভাগের ও আন্তর্পরিষেবা সংস্থাগুলির সবরকম দায়িত্ব বহন করে। রক্ষা বাজেট, রক্ষানীতি, স্থাপনাকার্য, সংসদ সম্বন্ধিত বিষয় ও অন্য দেশেরটান সাথে সম্বন্ধ তথা সহযোগ ইত্যাদি ব্যাপারে দায়িত্বভার বহন করা এই বিভাগের কাজ
এই বিভাগের কাজ হল সুরক্ষা সামগ্রীর প্রয়োজন মেটানো। এবং সুরক্ষা উপকরণের আমদানি বা রপ্তানি করা। আমদানিকৃত উপকরণগুলির স্বদেশীকরণ ইত্যাদি এই বিভাগের কাজ।
এই বিভাগের প্রধান সচিব যিনি রক্ষা মন্ত্রীর উপদেষ্টাও হয়। এই বিভাগের প্রধান কাজ হল সৈনিকদের সাজ সরঞ্জাম, সেনাদ্বারা ব্যবহৃত অস্ত্র উপকরণ ও অস্ত্রের আকার আকৃতি ইত্যাদি সম্বন্ধে গবেষণা ও তার বিকাস করা।
এই বিভাগ অবসরপ্রাপ্ত সৈনিকদের কল্যাণার্থে তাঁদের জন্যে সৈনিকবৃত্তি নির্ধারণ ও তাদের তা প্রদান করা। তাছাড়া সৈনিকদের আরো অন্য বিভিন্ন কল্যাণকর বিষয়ে কাজ করা।


title: চামেলী (ফুল)

text: এটি চামেলী ফুলসম্পর্কিত নিবন্ধ। এই নামের অন্যান্য নিবন্ধের জন্য দেখুন চামেলী (দ্ব্যর্থতা নিরসন)


title: চামেলী (ফুল)

text: চামেলী ফুল অন্যান্যদের মধ্যে স্পেনিশ জুঁই, রাজকীয় জুঁই, কাতালান জুঁই ইত্যাদি নামে কমবেশ পরিচিত, (উর্দুতে "চাম্বেলী") দক্ষিণ এশিয়া (নেপাল, কাশ্মীর, এবং উত্তুরে পাকিস্তান), আরব উপদ্বীপ (ওমান, সৌদী আরব), উত্তর পূর্ব আফ্রিকা (ইরিত্রিয়া, ইথিওপিয়া, জিবুতি, সোমালিয়া, সুদান), আফ্রিকান বৃহত্ হ্রদসমূহ (কেনিয়া, উগান্ডা, রুয়ান্ডা), এবং গ্রীস এবং চীনের সিচুয়াং অঞ্চলের জুঁইয়ের একটি স্থানীয় প্রজাতি।এই প্রজাতিটি প্রসারিতভাবে গায়ানা প্রজাতন্ত্র, মালদ্বীপ, মাউরিটিয়াস, রেউনিওন, জাভা, কুক আইসল্যান্ড, চিয়াপাস, মধ্য আমেরিকা, এবং ওয়েস্ট ইন্ডিজ এর বেশিরভাগ অঞ্চলে চাষ হয়।


title: চামেলী (ফুল)

text: এটি একটি পত্রঝরা গুল্ম যা পর্যন্ত লম্বা হয়।অন্যদিকে এর পাতাগুলো লম্বা হয়।ফুলগুলো নগ্নবীজী। ফুলের সুঘ্রাণ অনন্য এবং মিষ্টি


title: চামেলী (ফুল)

text: দুটি উপপ্রজাতি চিহ্নিত হয়েছে:


title: চামেলী (ফুল)

text: চামেলীর তেল জেসমোনেট গাছের হরমোনের গঠনে আবিষ্কারে সহায়তা করেছে.


title: আশরাফ হুতাক

text: শাহ আশরাফ হুতাক, (পশতু, দারি, উর্দু, আরবি: ) (শাহ আশরাফ গিলজি নামেও পরিচিত) () (মৃত্যু ১৭৩০ খ্রিষ্টাব্দ) ছিলেন আবদুল আজিজ হুতাকের পুত্র এবং চতুর্থ হুতাক শাসক। সাফাভি সাম্রাজ্যের বিরুদ্ধে লড়াইয়ের সময় তিনি মাহমুদ হুতাকের সেনাপ্রধান ছিলেন। তিনি গুলনাবাদের যুদ্ধে অংশগ্রহণ করেছিলেন। ১৭২৫ খ্রিষ্টাব্দে মাহমুদ হুতাক মারা যাওয়ার পর তিনি ক্ষমতা লাভ করেন।


title: আশরাফ হুতাক

text: তার শাসনামলে তুর্কি, রুশ ও পার্সিয়ান বাহিনীর ক্রমবর্ধমান চাপের কারণে হুতাক সাম্রাজ্যের অবনতি ঘটে।


title: আশরাফ হুতাক

text: আশরাফ হুতাক রুশ ও তুর্কিদের প্রতিহত করেন। তিনি কিরমানশাহর নিকটে একটি যুদ্ধে উসমানীয়দের পরাজিত করেছিলেন। এরপর দুই পক্ষের মধ্যে শান্তি আলোচনা হয়। আশরাফের প্রতিনিধি দাবি করেন যে আশরাফ হুতাক পূর্বাঞ্চলীয় বিশ্বের খলিফা হবেন এবং উসমানীয় সুলতান পশ্চিমাঞ্চলীয় বিশ্বের খলিফা হবেন। এর ফলে উসমানীয়রা অসন্তুষ্ট হলেও উসমানীয়দের দক্ষ কূটনৈতিকতার কারণে হামাদানে ১৭২৭ খ্রিষ্টাব্দে শেষপর্যন্ত একটি শান্তি চুক্তি স্বাক্ষরিত হয়।


title: আশরাফ হুতাক

text: ১৭২৯ খ্রিষ্টাব্দের অক্টোবরে দামগানের যুদ্ধে দ্বিতীয় তাহমাস্পের সেনাপতি নাদির শাহ আশরাফ গিলজির বাহিনীকে পরাজিত করেন। ফলে আফগানরা বিতাড়িত হয়ে আফগানিস্তানে পিছু হটে।


title: আশরাফ হুতাক

text: পিছু হটার সময় মীর মহব্বত খান বালুচের হাতে আশরাফ খান ধরা পড়েন ও নিহত হন।


title: আশরাফ হুতাক

text: আশরাফ হুতাকের মৃত্যুর ফলে পারস্যে হুতাক শাসন সমাপ্ত হয়। তবে আফগানিস্তান হুসাইন হুতাকের অধীনে ছিল। পরে ১৭৩৮ খ্রিষ্টাব্দে নাদির শাহ কান্দাহার জয় করেন।


title: ম্যানচেস্টার ইউনাইটেড এফ.সি.- আর্সেনাল এফ.সি. কলহ (১৯৯০)

text: ১৯৯০ সালের ২০শে অক্টোবর ম্যানচেস্টার ইউনাইটেড ফুটবল ক্লাব তাদের ঘরের মাঠ ওল্ড ট্রাফোর্ডে ফুটবল লীগের ১৯৯০-৯১ মৌসুমের প্রথম বিভাগের একটি খেলায় আর্সেনাল ফুটবল ক্লাবের মুখোমুখি হয়। আর্সেনাল ম্যাচটি এক গোলের ব্যাবধানে জিতলেও দুই দলের মধ্যে তুমুল কলহের কারণেই খেলাটি ইতিহাসে বেশি স্মরনীয় হয়ে আছে। ফলাফল স্বরুপ ইংলিশ ফুটবলের সর্বোচ্চ সংস্থা দ্য ফুটবল অ্যাসোসিয়েশন (এফ.এ.) উভয় দলেরই পয়েন্ট কেটে নিয়ে এক নজিরবিহীন দৃষ্টান্ত স্থাপন করে।


text: প্রথমার্ধের শেষ মুহূর্তে আর্সেনালের সুইডিশ মিডফিল্ডার আন্দ্রেস লিম্পার এর পা থেকে ম্যাচের একমাত্র গোলটি আসে। দ্বিতীয়ার্ধে লিম্পার ম্যানচেস্টার ইউনাইটেড ডিফেন্ডার ডেনিস আরউইনের কাছ থেকে বল দখলের জন্য চেষ্টা চালান। সেসময় লিম্পারের সতীর্থ নাইজেল উন্টারবার্ন ডেনিস আরউইনকে একটি ট্যাকেল করেন যা থেকে পরবর্তীতে দুদলের খেলোয়াড়দের মাঝে একটি দাঙ্গার সুত্রপাত হয়। উভয় দলের সকল খেলোয়াড় ই সংঘর্ষে লিপ্ত হয়ে পড়েন। এই হট্টোগোল বিশ সেকেন্ডের ও অধিক স্থায়ী হয়েছিল। কিন্তু রেফারি কেইথ হ্যাকেট শুধুমাত্র লিম্পার ও উইন্টারবার্ন কে হলুদ কার্ড দেখান।


text: ম্যানচেস্টার ইউনাইটেড এবং আর্সেনাল তাদের খেলোয়াড়দের বিরুদ্ধে জরিমানা ধার্যের মাধ্যমে দ্রুত শাস্তির ব্যাবস্থা গ্রহণ করে। আর্সেনাল তাদের ম্যানেজার জর্জ গ্রাহামকেও এজন্য দন্ডিত করে। খেলাটিকে কলঙ্কিত করায় খেলার এক মাস পরে দ্য এফ.এ. উভয় দলকে ৫০,০০০ পাউন্ড জরিমানা করে। ম্যানচেস্টার ইউনাইটেড এর এক পয়েন্ট কর্তন করা হলেও ১৯৮৯ সালে নরউইচ সিটির বিপক্ষে ম্যাচে একইরকম একটি দাঙ্গা বাঁধানোয় আর্সেনালের দুই পয়েন্ট কেটে নেয়া হয়। যদিও এই পয়েন্ট কর্তন আর্সেনালের শিরোপা জয়ে কোনো বাঁধার সৃষ্টি করতে পারেনি। আর্সেনাল মাত্র এক ম্যাচে পরাজিত হয়ে লীগ শিরোপা জিতেছিলো।


text: ২০১৩ সাল পর্যন্ত ইংলিশ লীগ ফুটবল ইতিহাসে এটিই একমাত্র ঘটনা যেখানে কোনো দলের খেলোয়াড়দের অসদাচরণের জন্য দলের পয়েন্ট ছাঁটাই করা হয়। এই ম্যাচটিকে উভয় দলের চির প্রতিদন্দিতা দ্বারা প্ররোচিত হিসেবে মনে করা হয়। উভয় দলই ১৯৯০ এবং ২০০০-এর দশকে শিরোপার জন্য একে অন্যের বিপক্ষে লড়াই করতো।


text: এই ম্যাচের পুর্বে দুদলের সাক্ষাত কখনো কখনো ঘটনাবহুল মোকাবেলায় পরিণত হত। ১৯৮৭ সালের জানুয়ারিতে আর্সেনালের বিপক্ষে ম্যানচেস্টার ইউনাইটেড এর ম্যানেজার হিসেবে স্যার এলেক্স ফার্গুসনের প্রথম মোকাবেলাতেই তার দল আর্সেনালের টানা ২২ ম্যাচ অপরাজিত থাকার রেকর্ড ভেঙ্গে দেয়। ওল্ড ট্রাফোর্ডের ঐ ম্যাচে ম্যানচেস্টার ইউনাইটেড আর্সেনালকে ২-০ গোলে পরাজিত করে। নরম্যান হোয়াইটসাইডকে ফাউল করার অপরাধে আর্সেনালের ড্যাভিড রোক্যাসেলকে মাঠ ছাড়তে হয়। যেটি পরবর্তীতে তার সতীর্থদের সাথে ইউনাইটেডের কোচিং স্টাফদের মধ্যে দ্বন্দের সৃষ্টি করে।


text: পরের মৌসুমে হাইবারিতে এফ.এ. কাপের পঞ্চম রাউন্ডের খেলায় উভয় দল আবার মুখোমুখি হয়। খেলা শেষের দুই মিনিট আগে আর্সেনাল ২-১ গোলে এগিয়ে থাকলে সেই মুহুর্তে ইউনাইটেড একটি পেনাল্টি পায়। পেনাল্টিতে ম্যানচেস্টার ইউনাইটেড গোল দিতে পারলে অবশ্য ফিরতি ম্যাচ খেলতে হতো দুদলকে। পেনাল্টিটি ব্রায়ান ম্যাকক্লেয়ার গোলবারের উপরে দিয়ে মারেন। নাইজেল উইন্টাবার্ন এজন্য ম্যাকক্লেয়ারকে ব্যঙ্গ করেন। এর আগে নরউইচ সিটির বিপক্ষে ১৯৮৯ এর নভেম্বরে ১৯ জন খেলোয়াড়ের মধ্যে হাঙ্গামা বাঁধানোয় আর্সেনালকে ২০,০০০ পাউন্ড জরিমানা করা হয়।


text: আগের ম্যাচে দুই দল সম্পুর্ণ ভিন্ন ফলাফল নিয়ে সেই ম্যাচ খেলতে নামে। এর আগের ম্যাচে ২৯ সেপ্টেম্বর ম্যানচেস্টার ইউনাইটেড নটিংহ্যাম ফরেস্টের কাছে ঘরের মাঠে হেরে যায়। ফরেস্টের হয়ে স্টুয়ার্ট পিয়ার্স অষ্টম মিনিটে জয়সূচক গোলটি করেন। এটি ছিল সেবারের মৌসুমে লীগে তাদের তৃতীয় হার এবং ঘরের মাঠে সাত মাসে প্রথম পরাজয়। অন্যদিকে আর্সেনাল তাদের আগের ম্যাচে নরউইচ সিটিকে ২-০ গোলে হারিয়েছিল। ইউনাইটেড এর চেয়ে পাঁচ পয়েন্ট এগিয়ে থাকা আর্সেনাল ১৮ পয়েন্ট নিয়ে লীগ টেবিলের দ্বিতীয় অবস্থানে ছিল। ম্যানচেস্টার ইউনাটেডের অবস্থান ছিল ষষ্ঠ। ম্যাচের আগে সংবাদ সম্মেলনে দলের শিরোপা জেতার সম্ভাবনা নিয়ে ইউনাইটেড বস ফার্গুসন বলেন, বর্তমানে শিরোপা জয়ে আশাবাদী ছয়টি ক্লাব লীগ লিডার লিভারপুলের চেয়ে পিছিয়ে আছে। অন্য দল গুলোর মত আমাদের ও সুযোগ পেলে তার সদব্যবহার করা উচিত।


text: মাঝমাঠে ইউনাইটেড ভিভ এন্ডারসন এর বদলে পল ইনচকে মূল একাদশে রাখে। মাঝমাঠে ঝড় তোলা ডেনিস আরউইনকে রাইট ব্যাক পজিশনে ফিরিয়ে আনা হয়। দলের নিয়মিত অধিনায়ক ব্রায়ান রবসন ইংল্যান্ড জাতীয় দলের হয়ে ১৯৯০ ফিফা বিশ্বকাপে খেলার(( সময় পাওয়া চোট থেকে আরোগ্য লাভের পথে ছিলেন। তাই নেইল ওয়েব সেই ম্যাচে ইউনাইটেডের অধিনায়কের দায়িত্ব পালন করেন। আর্সেনালের আন্দেস লিম্পার ১০ অক্টোবর পশ্চিম জার্মানীর বিপক্ষের ম্যাচে চোটের কারণে অংশ নিতে না পারলেও চোটমুক্ত হয়ে ইউনাইটেডের বিপক্ষে মাঠে নামেন। মিডফিল্ডার মাইকেল থমাস ও খেলার জন্য উপযুক্ত বিবেচিত হয়েছিলেন।


text: প্রথমার্ধের মাঝামাঝি সময়ে ইউনাইটেড গোলের প্রথম গুরুত্বপূর্ণ সুযোগ তৈরী করে। কিন্তু স্টিভ ব্রুস এর হেড তারই সতীর্থ ম্যাকক্লেয়ার এর দ্বারা অসাবধানতাবশত আর্সেনালের গোলমুখে আটকে যায়। ম্যানচেস্টার ইউনাইটেড এর মিডফিল্ডে দুর্বলতার সুযোগ নিয়ে আর্সেনাল ম্যানেজার জর্জ গ্রাহাম মিডফিল্ডার লিম্পার ও রোক্যাসেল কে আরো আক্রমণাত্তক অবস্থানে খেলার নির্দেশ দেন এবং আক্রমণভাগের খেলোয়াড় পল মার্সনকে সেন্ট্রাল ফরোয়ার্ড হিসেবে খেলান। প্রথমার্ধ শেষ হবার দুই মিনিট পুর্বে লিম্পারের গোলে আর্সেনাল এগিয়ে যায়। ডানদিক থেকে করা পল ডেভিসের করা কর্নারে পা ছুঁইয়ে দিতে লিম্পার ইউনাইটেড এর পেনাল্টি বক্সে ঢুকে পড়েন। মাইক ফিলান লিম্পারের এগিয়ে যাওয়াকে অহেতুক মনে করে তাকে আর থামানোর চেষ্টা করেননি। ডেভিসের বাড়িয়ে দেয়া বলকে নিজের নিয়ন্ত্রনে নিয়ে বা পায়ের শটে বল জালে জড়ান। গোলকিপার লেস সিলেয় বলটি থামানোর চেষ্টা করলেও তা নিয়ন্ত্রণে রাখতে পারেননি। বল গোল লাইন অতিক্রম করায় রেফারি কেইথ হ্যাকেট আর্সেনালের গোল দিয়ে দেন। ভিডিও তে স্পষ্টতই গোল লাইন অতিক্রমের ছবি দেখায় ম্যানচেস্টার কোচ ফার্গুসন এ নিয়ে কোন তর্ক না করে রেফারির সিদ্ধান্তকে সঠিক বলে মন্তব্য করেন।


text: দ্বিতীয়ার্ধে আর্সেনাল তাদের লিড দ্বিগুণ করার সুযোগ হাতছাড়া করে। লিম্পারের ডিফেন্সভেদী পাসে ড্যাভিড রোক্যাসেল বল নিয়ে এগিয়ে গেলেও সিলেয় এর নৈপুন্যে আর্সেনালকে গোলবঞ্চিত থাকতে হয়। ম্যাচের ৬৬তম মিনিটে ইউনাইটেড মার্ক রবিন্স কে মাঠে নামায়। লেখক ও সাংবাদিক ব্রায়ান গ্লানভিলে একে "হতাশার বহিঃপ্রকাশ" হিসেবে উল্লেখ করেছিলেন। এটি তাদের আক্রমণের ধার বাড়ালেও আর্সেনালকে ইউনাইটেডের দুর্বল ডিফেন্স এর সুযোগ নিয়ে পালটা আক্রমণের পথ খুলে দিয়েছিল।


text: ম্যাচের মেয়াদ যখন এক ঘন্টার কাছাকাছি তখনি ঝামেলা শুরু হয়। লিম্পারের সাথে বল দখলের লড়াই করা আরউইন কে ট্যাকেল করে বসেন আর্সেনালের উইন্টারবার্ন। ফলস্বরুপ ইউনাইটেড এর ম্যাক্লেয়ার ও আরউইন উইন্টারবার্ন ও লিম্প্রারকে আক্রমণ করেন। পল ইনচকে বিজ্ঞাপনী বোর্ডগুলোর দিকে ধাক্কা দিয়ে ফেলে দেওয়া হয়। ইউনাইটেডের সকল খেলোয়াড় আর্সেনালের সকল আউটফিল্ডারের সাথে দাঙ্গায় লিপ্ত হয়ে যান। যদিও অনেকেই পরিস্থিতি শীতল করার চেষ্টা করেন। আর্সেনাল গলকিপার ডেভিড সিম্যান শুধুমাত্র এই সংঘর্ষে লিপ্ত হননি। ২০ সেকেন্ডের ও অধিক সময় ধরে হট্টগোল চলতে থাকে।পরিস্থিতি শান্ত হলে রেফারি লিম্পার ও উইন্টারবার্নকে কার্ড দেখালেও ইউনাইটেডের খেলোয়াড়রা কোনোপ্রকার শাস্তি পাননি। দ্য টেলিগ্রাফের প্রতিবেদক স্টিফেন বিয়েরলি পরবর্তীতে পরিস্থিতি শান্ত করার জন্য টনি অ্যাডামসের প্রশংসা করেন।


text: দ্য টাইমসের স্টুয়া্ররট জোনস তার ম্যাচ রিপোর্টের শেষে লিখেছিলেন খেলা থেকে কালিমা মোচনের জন্য ম্যানচেস্টার ইউনাইটেড ও আর্সেনালকে দুঃব্যবহারের জন্য শাস্তি দেয়া ছাড়া দ্য ফুটবল আস্যোসিয়েশনের জন্য কোন পথ খোলা নেই।একটি অভ্যন্তরীন জিজ্ঞাসাবাদের আয়োজন করে ইউনাইটেড দ্রুত পদক্ষেপ নিয়েছিল।এলেক্স ফার্গুসন অনশীলনে তার খেলোয়াড়দেরকে খেলটি পুনরায় দেখতে বাদ্য করেছিলেন।পরবর্তীতে ক্লাবের পক্ষ থেকে আরউইন,ম্যাকক্লেয়ার ও ইনচকে জরিমানা করা হয় বলে দাবি করা হয়।আর্সেনাল ও বিবাদে জড়িয়ে পড়া লিম্পার,উইন্টারবার্ন,ডেভিস ও রোক্যাসেলকে জরিমানা করে ইউনাইটেডের পথ অনুসরণ করে।অন্যদিকে ম্যানেজার জর্জ গ্রাহামকে এই ঘটনার জন্য ৯০,০০০ পাউন্ডের জরিমানা গুনতে হয়।আর্সেনালের চেয়ারম্যান পিটার হিল-উড তার সিদ্ধান্ত তার সিদ্ধান্তকে সমর্থন করে বলেন,"দুবছরের মধ্যে একইরকম দুটি ঘটনা ঘটা মোটেও কাম্য নয়।আর্সেনালকে কলঙ্কিত করায় আমি কঠোর সিদ্ধান্ত নিতে বাধ্য হয়েছি।"


text: ইউরোপিয়ান ফুটবলের কর্তা ইউয়েফার চাপের শিকার হয়ে এফ.এ. সেদিনের ম্যাচ রেফারি হ্যাকেটসহ ঐ ম্যাচের অন্যান্য অফিশিয়ালদের কাছে দাঙ্গা সম্পর্কে জানতে চায়।ম্যাচের তিনদিন পরে আনুষ্ঠানিকভাবে দুই দলকে শাস্তি দেয়া হয়।পাঁচ সদস্যের তদন্ত কমিটি হট্টোগোলের তিনটি পৃথক ভিডিও দেখেন ও ক্লাব প্রতিনিধিদের আত্মপক্ষ সমর্থনে মতামত জানতে চান। ১৯৯০ এর নভেম্বরে আর্সেনাল ও ম্যানচেস্টার ইউনাইটেড কে ৫০,০০০ পাউন্ড করে জরিমানা করার পাশাপাশি উভয় দলের লীগ পয়েন্ট কেটে নেয়া হয়।আর্সেনালের দুই পয়েন্ট কর্তন করা হলেও ইউনাইটেডের পয়েন্ট থেকে এক পয়েন্ট কেটে নেয়া হয়।


text: পয়েন্ত কর্তনের সময় আর্সেনাল লিগ লিডার লিভারপুলের থেকে আট পয়েন্ট পিছিয়ে থেকে ও শহর প্রতিদ্বন্দ্বী টটেনহ্যামের থেকে এগিয়ে থেকে টেবিলে দ্বিতীয় অবস্থানে ছিল।ও'লিরে এ সম্পর্কে মন্তব্য করে যেয়ে বলেন,"আজ রাতে লিভারপুলে উল্লাস হবে কারণ এই পয়েন্ট কর্তন আমাদের শিরপা জয় অনেক কঠিন করে দিলো।তবে তার সতীর্থ লিম্পার আশাবাদী ছিলেন।তিনি বলেন,"এটা খুবই কঠোর ছিল।লিভারপুলকে টপকানো খুব কঠিন হয়ে গেলেও অসম্ভব নয়।"


text: শেষ পর্যন্ত পুরো মৌসুমে মাত্র এক ম্যাচ হেরে রানার আপ লিভারপুলের চেয়ে সাত পয়েন্ট এগিয়ে থেকে আর্সেনাল প্রথম বিভাগের শিরোপা নিজেদের করে নেয়।হেইসেল স্টেডিয়াম বিপর্যয়ের ঘটনায় দেওয়া নিষেধাজ্ঞা তুলে নেয়ার পরে প্রথম দল হিসেবে আর্সেনাল পুনরায় ইউরোপিয়ান কাপে ইংল্যান্ডের প্রতিনিধিত্ব করে।ষষ্ঠ অবস্থানে লীগ শেষ করা ম্যানচেস্টার ইউনাইটেড ও একদম খালি হাতে ফিরেনি।তারা ইউরোপিয়ান কাপ উইনার্স কাপের শিরোপা জিতে মৌসুম শেষ করে।


text: দ্য ডেইলি টেলিগ্রাফের এমা ব্যারো এই ম্যাচটিকে ১৯৯০ ও ২০০০ দশকে উভয় দলের চির প্রতিদ্বন্দ্বীতা দ্বারা প্ররোচিত হিসেবে মনে করা হয়।পরবর্তীতে এই হট্টগোল সম্পর্কে কথা বলতে যেয়ে উইন্টারবার্ন স্বীকার করেন,"এই কলহের কারণে দুদলের মধ্যে বিবাদ অনেক বেড়ে গিয়েছিল এবং এই দুঃসম্পর্ক অনেকদিন স্থায়ী হয়েছিল।কিন্তু আমি পেশাদারীত্ব থেকে জেতার জন্য মরিয়া ছিলাম।এটি কি আমাকে অনুতপ্ত করে?বিন্দুমাত্র ও না।এটি দুই ক্লাবের ইতিহাসেরই একটি ঘটনা যা অনেকদিন ধরে ঘটে আসছে।"


title: হুতাক

text: হুতাক (), বা হুতাকি () হল একটি পশতুন গোত্র।


title: হুতাক

text: দীর্ঘদিন পূর্বে হুতাক একটি রাজনৈতিক পরিবার হিসেবে কাজ শুরু করেছিল। এই গোত্রের মধ্যে মীরওয়াইস হুতাক সর্বপ্রথম বাদশাহ হন। তার মৃত্যুর পর অন্য হুতাকরা ক্ষমতা পেয়েছিলেন। তারা হলে আবদুল আজিজ হুতাক, মাহমুদ হুতাক, আশরাফ হুতাক ও হুসাইন হুতাক।


title: হুতাক

text: অনেক হুতাক সদস্য বর্তমানে রাজনীতিতে সক্রিয় রয়েছেন। তবে মীরওয়াইস হুতাকের সরাসরি বংশধর খুব অল্প কয়েকজন পাওয়া যায়। তাদের মধ্যে একজন হলেন বিসমিল্লাহ। তিনি পূর্বে আফগান পুলিশে কাজ করতেন এবং আফগানিস্তানে আমেরিকার আক্রমণের পর চাকরি ছেড়ে দেন। আরও দুইজন বংশধরের কথা জানা যায়। তারা যুক্তরাষ্ট্রে বসবাসরত। আফগান সরকারে কূটনৈতিক হিসেবে দায়িত্বরত আবদুল কিউ. হুতাক মীরওয়াইস হুতাকের বংশধর বলে জানা যায়।


title: চামেলী (দ্ব্যর্থতা নিরসন)

text: চামেলী বলতে যা যা বোঝানো হতে পারে;


title: মনোহর পার্রীকর

text: মনোহর গোপালকৃষ্ণা প্রভু পার্রীকর (জন্মঃ ১৩ ডিসেম্বর ১৯৫৫) হলেন ভারতের একজন রজনীতিবিদ। বর্তমানে তিনি উত্তর প্রদেশ রাজ্যের লোকসভা নির্বাচনী ক্ষেত্র থেকে রাজ্যসভার সদস্য এবং তিনি গোয়া রাজ্যের মুখ্যমন্ত্রী। তিনি ২০১৪ থেকে ২০১৭ সাল পর্যন্ত ভারতের প্রতিরক্ষা মন্ত্রী হিসাবে দায়িত্ব পালন করছেন। তিনি ১৯৭৮ সালে মুম্বাইয়ের ভারতীয় প্রৌদ্যোগিকী সংস্থান থেকে স্নাতক পরীক্ষায় উত্তীর্ণ হন; তিনিই ভারতের প্রথম আই.আই.টি. উত্তীর্ণ মুখ্যমন্ত্রী। ২০০১ সালে ভা.প্রৌ.স, মুম্বাই তাকে 'বিশিষ্ট প্রাক্তন ছাত্র' উপাধি প্রদান করে।


title: মনোহর পার্রীকর

text: পার্রীকর গোয়ার প্রথম মুখ্যমন্ত্রী যিনি ভারতীয় জনতা পার্টি থেকে নির্বাচিত হয়েছেন। তাকে ১৯৯৪ খৃস্টাব্দে ভারতীয় জনতা পার্টি দ্বিতীয় ব্যবস্থাপক নির্বাচিত করা হয়। জুন, ১৯৯৯ থেকে নভেম্বর, ১৯৯৯ পর্যন্ত তিনি বিরোধীদলের নেতা হিসেবে কাজ করেন এবং ২০০০ সালে ভারতীয় জনতা পার্টি গোয়ার সত্তা দখল করে ও মুখ্যমন্ত্রী হন। কিন্তু তার সরকার ২০০২ সালের ২৭ ফেব্রুয়ারি পর্যন্ত টিকেছিল। পরে ২০০২ সালের ৪ জুন তিনি আবার গোয়ার মুখ্যমন্ত্রী নির্বাচিত হন।


title: মনোহর পার্রীকর

text: জানুয়ারি ২৯, ২০০৪ সালে বিজেপির ৪ জন নেতা ইস্তফা দিলে তাঁর সরকার সংখ্যাগোষ্ঠতা হারায়। পার্রীকর দাবি করেন তিনি তাঁর সরকারের সংখ্যাগরিষ্ঠতা পুনঃ প্রমাণন করবেন; এবং ফেব্রুয়ারি ২০০৫ সালে তিনি এমনটি করেওছিলেন। কিন্তু পরে কোনোকারণে তাঁকে মুখ্যমন্ত্রী পদ ছাড়তে হয়। পরপর বিভিন্ন বিবাদের কারণে মার্চ ২০০৫ সালে গোয়াতে রাষ্ট্রপতি শাসন জরী করা হয়। কিছুদিন পরে জুন ২০০৫ সালে বিরোধী নেতা প্রতাপ সিংহ রাণে গোয়ার মুখ্যমন্ত্রী হন।


title: নৌকা বাইচ ১৯৩২

text: ৮৪ তম নৌকা বাইচ প্রতিযোগিতা ১৯ মার্চ ১৯৩২ সালে অনুষ্টিত হয়।প্রতিযোগিতাটি টেমস নদীতে অক্সফোর্ড ও ক্যামব্রিজের মধ্যে একটি বার্ষিক প্রতিযোগিতা হিসেবে অনুষ্ঠিত হয়।


title: আল-ইসলাহ জামে মসজিদ

text: আল-ইসলাহ জামে মসজিদ () মার্কিন যুক্তরাষ্ট্রের মিশিগান প্রদেশের হ্যামট্রামিক শহরে অবস্থিত একটি মসজিদ। এটি আল-ইসলাহ ইসলামিক সেন্টার বা আল-ইসলাহ জামে মসজিদ নামেও পরিচিত। মসজিদটি ২০০০ সালে যুক্তরাষ্ট্র প্রবাসী বাংলাদেশীদের দ্বারা নির্মিত হয়।


title: আল-ইসলাহ জামে মসজিদ

text: এই মসজিদের প্রতিষ্ঠাতারা আল্লামা আব্দুল লতিফ চৌধুরীর অণুসারী মার্কিন বাংলাদেশী। এত ২০০০ সালে জোসেফ কাম্পুওর দোকানের সামনে এবং পরে ২০০১ সালে একটি মেডিক্যাল ক্লিনিকে স্থানান্তরিত করা হয়। ২০০৪ সালে মসজিদ পাশের জমি ক্রম কর, যাতে একটি মাদ্রাসা স্থাপন করতে পারে।


title: আল-ইসলাহ জামে মসজিদ

text: ২০০৪ সালে এই মসজিদ জাতীয় নজর কাড়ে, যখন এটি আযান প্রচারের জন্য আবেদন করে। এটি এই এলাকার অ-মুসলিমদের হতাশ করে, যাদের অধিকাংশ বহুদিনের পুরাতন পোলিশ ক্যাথোলিক জনগোষ্ঠী। প্রবক্তারা যুক্তি দেখান যে, এই এলাকার চার্চে আগে থেকেই জোরালো শব্দের বেল বাজান হয়, যদিও বিরোধীরা বলেন যে, এই চার্চ বেল অ-ধর্মীয় উদ্দেশ্যে বাজানো হয়। তারপরও কেউ মসজিদের আযান প্রচার থেকে বিরত রাখতে পারেনি, সিটি কাউন্সিল ২০০৪ সালের মে মাসে আযান প্রচারের অণুমতি প্রদান করে। ঐ বছেরর পরবর্তী সময়ে, সিটি কাউন্সিল শহরের সব ধর্মীয় ধ্বনি শব্দসীমা নিরধারন করে শব্দদূষণ প্রবিধান সংশোধন করে। এই পর থেকে, ডেট্রয়েট শহরের অন্যন্য মসজিদে কোন ঘটনা ছাড়াই শব্দ করে আযান প্রচার চলছে।


title: টপস্ ইন সায়েন্স ফিকশন

text: টপস ইন সায়েন্স ফিকশন ছিল ১৯৫৩ সালে প্রকাশিত একটি কল্পবিজ্ঞান পত্রিকা। এ ম্যাগাজিনের প্রকাশনা সংস্থা ছিল লাভ রোমান্স পাবলিশিং, যারা এটাতে "প্লানেট স্টোরিস" ম্যাগাজিনে প্রকাশিত গল্পগুলোর পুনঃমুদ্রণ করত। এটি ছিল ব্যবসায়িক ভাবে অসফল এবং এর মাত্র দুটি সংখ্যা প্রকাশিত হয়েছিল। যদিও এতে কোন মৌলিক লেখা প্রকাশিত হত না, তবে ক্যালি ফেয়াসের প্রথম দিকের কিছু মৌলিক আর্টওয়ার্ক এরে প্রকাশ হয়েছিল। এর একটি ব্রিটিশ পুনঃমুদ্রিত সংস্করণ ১৯৫০ সালের মধ্যভাগে প্রকাশিত হয়।


title: টপস্ ইন সায়েন্স ফিকশন

text: ১৯৫০-এর দশকে যুক্তরাষ্ট্রে কল্পবিজ্ঞান সাহিত্যের প্রকাশনা জগতে নাটকীয় পরিবর্তন হয়। ১৯৪৯-এর শুরুতে, একটি প্রধান পত্রিকা বাদে প্রায় সকল পত্রিকাই পাল্প ফরম্যাটে রুপান্তরিত হয়েছিল; ১৯৫৫ সালের শেষ দিকে, এদের বেশির ভাগের প্রকাশনা বন্ধ হয়ে যায় অথবা ডাইজেস্ট ফরম্যাটে পরিবর্তিত হয়।  পাল্প মার্কেটের এই হঠাৎ পতনের সময়ও কিছু পাল্প কল্প বিজ্ঞান পত্রিকা এই সময় প্রকাশিত হতে থাকে। "টপস ইন সাইন্স ফিকশন" ছিল তাদের মধ্যে সর্বশেষ। প্রকাশক, লাভ রোমান্স পাবলিশিং, যারা "প্লানেট স্টোরিস" ও প্রকাশ করত, এবং ম্যালকম রেইস, "প্লানেট"-এর সম্পাদনা পরিচালক, "প্ল্যানেট" এর ১৪ বছরের প্রকাশনা থেকে পুরোনো গল্প এবং শিল্পকর্মের সদ্ব্যবহার করার সিদ্ধান্ত নেন। তিনি সম্ভবত স্ট্যান্ডার্ড ম্যাগাজিন প্রকাশিত "ফ্যান্টাস্টিক স্টোরি ম্যাগাজিন" দ্বারা অনুপ্রাণিত হয়েছিলেন যারা পুরোনো কল্পবিজ্ঞান কাহিনির পুনঃপ্রকাশ করত। যদি তাই হয়, তিনি সম্ভবত খেয়াল করেননি ১৯৫৩ সাল থেকে "ফ্যান্টাস্টিক স্টোরি" ব্যবসায়িক ভাবে মন্দা যাচ্ছিল।


title: টপস্ ইন সায়েন্স ফিকশন

text: প্রথম সংখ্যাটি প্রকাশিত হয় ১৯৫৩ সালের বসন্তে এবং তা সম্পাদনা করেছিলেন জ্যাক অ'সুলিভান। প্রচ্ছদটি ছিল ১৯৪২ সালে আলেকজান্ডার লেইডেনফ্রস্ট এর করা "প্লানেট স্টোরি"র প্রচ্ছদের পুনঃর্মুদ্রণ। কাহিনির মধ্যে ছিল আইজাক আসিমভের "ব্ল্যাক ফ্রেয়ার অব দ্য ফ্লেম" এবং রে ব্রডবেরির "দ্য মিলিয়ন ইয়ার পিকনিক" - যা তার "মারসিয়ান ক্রনিকলস" সিরিজের প্রথম গল্প। অঙ্গসজ্জায় ছিল ক্যালি ফ্রেয়াস এর প্রথম দিকের কিছু মৌলিক আর্টওয়ার্ক। সংখ্যাটির সাফল্য ছিল মধ্যম, পত্রিকার পরিবেশকরা রেইস কে পত্রিকাটির পরিবেশনায় সমস্যা হচ্ছিল বলে অভিযোগ করছিলেন, রেইস তাই দ্বিতীয় সংখ্যা ডাইজেস্ট ফরম্যাটে প্রকাশ করেন: ডাইজেস্ট গুলো পাল্পের তুলনায় জনপ্রিয় ছিল, দু এক বছরের মধ্যেই সমগ্র্ বাজার দখল করে ফেলেছিল। দ্বিতীয় সংখ্যার তারিখ ছিল ফল ১৯৫৩; প্রচ্ছদ করেছিলেন ফ্রেয়াস, রে ব্রডবেরি এবং লিগ ব্রাকেট এর "লরেল অব দ্য রেড মিস্ট" অবলম্বনে। ফ্রেয়াস গল্পটির ভেতরের ছবিও এঁকেছিলেন, পরে মন্তব্য করেছিলেন যে তিনি ফলাফল দেখে খুবই সন্তষ্ট, "এটি আবার নতুন করে আঁকা অসম্ভব, কারণ এটি ছিল যাদুর মত"। দ্বিতীয় সংখ্যার ভেতরের ছবি আঁকার জন্য এমস যোগ দেন; কাহিনির মধ্যে ছিল ফ্রেড্ররিখ ব্রাউন এবং হোরেস গোল্ডের লেখা গল্প। যাইহোক, এই সংখ্যাটি শুধুমাত্র সীমিত সংখ্যক পরিবেশক পেয়েছিল এবং রেইস পত্রিকাটি বন্ধ করার সিদ্ধান্ত নেন।


title: টপস্ ইন সায়েন্স ফিকশন

text: টপস ইন সাইন্স ফিকশন এর দুটি সংখ্যার তারিখ ছিল স্প্রিং ও ফল ১৯৫৩; প্রথমটি ছিল পাল্প ধরণের এবং দ্বিতীয়টি ডাইজেস্ট ধরণের। দুটি সংখ্যারই একটি একক ভলিউম বের হয়ে ছিল। প্রকাশক, লাভ রোমান্স পাবলিশিং, কানেক্টিকাট, স্ট্যামফোর্ড। পাল্প ধরণের এ ম্যাগাজিনের প্রতিটির মূল্য ছিল ২৫ সেন্ট এবং ডাইজেষ্ট ইস্যুর জন্য ৩৫ সেন্ট, দুটি ইস্যুই ছিল ১২৮ পাতার। প্রথম সংখ্যার সম্পাদনা করেছিলেন জ্যাক সুলিভান; দ্বিতীয় সংখ্যাটি ম্যালকম রেইস।


title: টপস্ ইন সায়েন্স ফিকশন

text: একটি ব্রিটিশ পুনঃমুদ্রিত সংস্করণ টপ ফিকশন লিমিটেড কর্তৃক প্রকাশিত হয় যা ছিল তিনটি ১২৮ পৃষ্ঠার ডাইজেস্ট সংস্করণ। এগুলো প্রকাশিত হয়েছিল যথাক্রমে শরৎ ১৯৫৪, শীত ১৯৫৫ এবং গ্রীষ্ম ১৯৫৬ সালে, কোনটিতেই তারিখের উল্লেখ ছিল না। প্রথম দুটি ছিল মার্কিন স্ংখ্যা দুটির রিপ্রিন্ট; তৃতীয়টি ছিল মার্কিন দ্বিতীয় স্ংখ্যাটির কিছু পুনঃমুদ্রণ। তাদের প্রতিটির মূল্য ছিল ১/৬।


title: পোল্ড ডরসেট

text: পোল্ড ডরসেট ভেড়া বা মেষের একটি জাত বিশেষ। নর্থ ক্যারোলিনা স্টেট বিশ্ববিদ্যালয় এর স্মল রুমিন্যান্ট ইউনিটে ১৯৫৬ সালে মেষের এই জাতটি উদ্ভাবিত হয়। পশুটির নামকরণ থেকেই বোঝা যায় পোল্ড ডরসেট হল শিং বিহীন ভেড়ার জিনগত পরিবর্তনের মাধ্যমে সৃষ্ট একটি প্রজাতি। বেশ কয়েক বছর চেষ্টায় পর সাফল্যের সাথে মেষের এই উপজাতটির প্রজনন সম্ভব হয় যার শারিরীক বৈশিষ্ট্যে শিং ছিল অনুপস্থিত।


title: পোল্ড ডরসেট

text: পোল্ড ডরসেট সম্পূর্ন সাদা রঙের, মাঝারি আকৃতির গঠন ও প্রচুর প্রজনন ক্ষমতা বিশিষ্ট ভেড়া যারা ভিন্ন ঋতুতেও সন্তান জন্ম দিতে সক্ষম। এদের দেহে সুবিন্যস্ত মাংসপেশী আছে এবং পূর্ণ বয়স্ক পশু প্রচুর সাদা পশম উৎপাদন করে যেখানে কোন কালো আঁশ থাকে না। মার্কিন যুক্তরাষ্ট্রে নিবন্ধনের পর থেকে দেখা যায় যে, পোল্ড ডরসেট শিংযুক্ত ডরসেটের চেয়ে বেশী উৎপাদনক্ষম। শিং বিহীন মেষ প্রতিপালন করা অনেক সহজ। এছাড়া শিং না থাকায় পুরুষ মেষেরা পরস্পরের শিং দ্বারা আহত হয় না। পোল্ড ডরসেট অনেক সময় অস্ট্রেলিয়ান পোল্ড ডরসেটের সাথে মিলিয়ে ফেলা হয়। প্রকৃতপক্ষে এই প্রজাতিটি জেনেটিক মিউটিশনের মাধ্যমে জন্মায়নি। পোল্ড ডরসেট পৃথক দুইট মেষ প্রজাতি "Corriedale" এবং "Ryeland" এর মিশ্রনে তৈরী এক নতুন জাত।


title: পোল্ড ডরসেট

text: ১৯৪৯ সালে নর্থ ক্যারোলিনা স্টেট বিশ্ববিদ্যালয়ের একটি খামারে শিং বিহীন চারটি পুরুষ শাবককে প্রজনন করা হয়। এরপরবর্তী পাঁচ বছরে স্বাভাবিক প্রজনন প্রোগ্রামের আওতায় আরো কিছু শিং যুক্ত স্ত্রী মেষের সাথে আরো কিছু শিংযুক্ত শাবকের জন্ম দেয়। এক পর্যায়ে একটি স্ত্রী ভেড়ার সাথে একজোড়া জমজ শাবকের জন্ম দেয়। তাদের একটির নাম ছিল NCSU 401, যার মাথায় শিং ছিল। কিন্তু তার ভাই, যার নাম ছিল NCSU 402, তার মাথায় শিং ছিল না। এটাই পোল্ড ডরসেটের সংক্ষিপ্ত জন্ম ইতিহাস। NCSU 402 হচ্ছে প্রথম পোল্ড ডরসেটের দাপ্তরিক নাম। বিশ্ববিদ্যালয়ের স্মল রুমিন্যন্ট প্রজনন ইউনিটের নিয়ম অনুযায়ী নতুন শাবকের নামকরণ এভাবেই করা হয়েছিল।


title: পোল্ড ডরসেট

text: অনেক গবেষণা ও পরীক্ষা নিরীক্ষার পর নিশ্চিত হওয়া গেল যে পোল্ড ডরসেট শিং যুক্ত ডরসেটের মতই একই বৈশিষ্ট সম্পন্ন এবং এই বৈশিষ্ট্য তারা পরবর্তি প্রজন্মে পৌছে দিতেও সক্ষম। ১৮৯৮ সালে প্রতিষ্ঠিত হওয়া কন্টিনেন্টাল ডরসেট ক্লাব, ১৯৫৬ সালে পৃথিবীর প্রথম পোল্ড ডরসেট নিবন্ধন করে। পশু সম্পদ বিজ্ঞানী প্রয়াত ড. লেমুয়ের গুডি এবং প্রয়াত স্যাম বুচানান, এই দুইজনকে শৃঙ্গবিহীন মেষ শনাক্ত ও উদ্ভাবনের কৃতিত্ব দেয়া হয়। NCSU 401 এর শাবকদেরকে আরো অনেক খামারিরা কিনে নিয়ে প্রজনন করে। দেখা যায় যে বিশ বছরের মধ্যে সত্তর শতাংশ নিবন্ধিত ডরসেট ছিল শৃঙ্গবিহীন মেষ। পোল্ড ডরসেটের এই সাফল্যের এই প্রজাতির মেষকে যুক্তরাষ্ট্রের দ্বিতীয় সর্বাধিক জনপ্রিয় মেষের জাত হিসাবে বিবেচনা করা হয়। ১৯০০ সালে অস্ট্রেলিয়াতে একজাতের পোল্ড ডরসেট প্রজনন করা হয়েছিল, শুধুমাত্র Corriedale এবং Ryeland এর রক্ত ডরসেটের শৃঙ্গে সূচনা করা হয়েছিল মাত্র।